text:
Dia 2 di juli 2020 e Aruba Off-Road Foundation a presenta na e huicio di Prome Instancia di Aruba pa un proceso sumario contra Fundacion Parke Nacional Arikok (FPNA) y e Gobierno di Aruba, den e caso aki representa door di e minister encarga cu asunto ambiental (GOA). E demanda tabata pa detene e implementacion di e documento di politica d.d 7 di mei 2020 pa FPNA, unda cu a introduci un prohibicion inmediatamente efectivo di ATV y UTV pa tur e areanan bou di e administracion di FPNA, asina cu e GOA no aproba e documento di politica aki pa cu 16 area di reserva natural recientemente designa sin consulta previo cu e fundacion. Diabierna 14 di augustus 2020, e tribunal a rechasa e peticion di e Fundacion Aruba Off-Road.
No ta ningun secreto cu e industria turistico di Aruba a ser afecta na momento cu a cera e frontera desde mita di maart 2020 te cu dia 1 di juli 2020 (pa Caribe y Europa) y 10 di juli 2020 (pa merca). Durante e blokeo aki, miembro nan di e fundacion no por a genera ningun ingreso debi na e medida nan imponi pa e Gobierno di Aruba debi na e Crisis di COVID-19. Di tal manera, e supervivencia di e empresanan, e miembro nan di e Fundacion y e puestonan di trabou cu e empresa nan aki ta proporciona a depende den gran medida di e apertura di e frontera y di e recoridonan na un di e lugar nan mas publicita na Aruba; E Parke Nacional Arikok. E tour mas bendi pa e miembro nan di e Fundacion ta e tour nan di ATV of UTV pa Natural Pool den Parke Arikok, cual pa hopi aña caba ta ser promovi agresivamente den e mercado internacional pa e autoridad di turismo na Aruba. Sin e posibilidad di esaki, e principal preocupacion di e fundacion ta sigui ta e menasa di tin cu manda su trahadonan cas sin salario y sin trabou.
E Fundacion ta compronde e decision di Tribunal pa proteha e areanan di reserva natural, e objetivo di e Fundacion semper tabata logra e regulacion di e uzo di vehiculo manera ATV y UTV cu ta contribui na e preservacion di e area nan di reserva natural. E Fundacion ta lamenta cu FPNA y e Minister di Medio Ambiente no tabata dispuesto na colabora cu e Fundacion den e obhetivo aki cu lo a beneficia no solamente e empresanan sino tambe tur e famianan y trahadonan cu ta empleado di e miembro nan di e fundacion. E Fundacion tabata spera cu e Minister di Asunton Ambiental lo a actua di un manera intermediario pa yega na un solucion pa un posibel periodo regula di “eliminacion” cu por a beneficia tur e partinan, specialmente considerando e cantidad di trabou cu a wordo perdi durante un crisis financiero manera nos ta bibando na Aruba den e momento nan aki. Sin menciona e bentaha economico cu awo a ser duna na e empresanan cu ta opera Jeep Tours, cu ainda por bishita, ingresa Parke Arikok y bishita Natural pool.
Hopi miembro di e Fundacion no por a opera desde cu e fronteranan a habri y nan a gasta nan ultimo recursonan financiero den procedimiento sumario cu e speransa cu ainda por a recupera di e impacto financiero di e crisis COVID-19. Actualmente, e Fundacion ta consultando cu su miembronan pa evalua e posibilidad di cuminsa un procedimento (“bodemzaak”). E decision ainda no a ser tuma. Mientras tanto, e Fundacion lo continua boga pa e siguridad y e practica sostenibel mientras ta purba yega na e Gobierno di Aruba pa pidi papor regula e mercado aki.


c: text/html

text:
ORANJESTAD (AAN): Durante October na casi tur isla den Caribe, prijs di combustible a subi. Esaki tin di haber cu e mercado internacional cu a cambia bastante di Augustus pa awor.
Entrante awe Diaranson 13 di October tambe e ta bay subi na Aruba, pero gasolin ta bay halto cu apenas 0,6 cent. Esey ta un aumento chikito. Sinembargo a nota cu prijs di Diesel si a subi mas hopi.
Minister di Finanzas, Asuntonan Economico y Cultura a anuncia e prijsnan nobo di benta di combustibel entrante 13 di october 2021:
Gasoline unleaded-premium lo subi cu 0,6 cent, pa wordo bendi awor na 234,2 cent pa liter.
Diesel LS ta subi cu 7,6 cent, pa wordo bendi awor na 193,2 cent pa liter.
Kerosin ta subi cu 9,8 cent, pa wordo bendi awor na 172,8 cent pa liter.

robotstxt: allowed

filter: keep


text:
Artist: Grupo Nan
Titel: Den Spotlight
Cat#: Vol-3
Etikett: Not On Label
Land: Netherlands Antilles
Stil: Salsa
Kategorie: Lateinamerikanische Musik
Größe MP3: 1547 mb
Search all items of GRUPO NAN DEN SPOTLIGHT. Back to the listing. Listen to online Grupo NAN - Den Spotlight, or download mp3 tracks: download here mp3 release album free and without registration. On this page you can not listen to mp3 music free or download album or mp3 track to your PC, phone or tablet. Buy Grupo NAN - Den Spotlight from authorized sellers. Released at: This album was released on the label Not On Label catalog number Vol-3. Format of the release is. Vinyl , LP. Songs For Nan. ЛeHTa c пepcoHaлbHыMи pekoMeHдaцияMи и MyзыkaлbHыMи HoBиHkaMи, paдиo, пoдбopkи Ha любoй Bkyc, yдoбHoe yпpaBлeHиe cBoeй koллekциeй. ИcпoлHиTeлb: Various artists. Nos ta kompartí 10 proyekto mas pa den spotlight. Skohe unu awe mes - Na Jonge Wacht Groot Kwartier i Sta. Jonge Wacht ku su grupo Ship of Discipline ta bai tin un aña kompletu di Challenge Game 2020. E evenementu aki ta pa tur nos hóbennan femenino i maskulino di 7 aña te ku 18 aña. Ta bai tin kompetensia di tur e eksigensianan ku ta siña nos muchanan i hóbennan e disiplina, rèspèt i tambe kon pa strukturá nan mes den tur situashon. E grupo nobo ta bai ranka sali dia 29 di febrüari 2020 esaki ta bira nan promé enkuentro. Inskripshon ta promé ku e fecha aki. Grupo Nan - Richting Wijzer. cookies and berries. 2018 r. Another great salsa track from Grupo Nan out of Curaçao. Grupo Mojado. Biography by Drago Bonacich. Follow Artist. Tejano band with a pair of mid-'90s hits, Caldo de Pollo and Piensa en Mi. Read Full Biography. Overview . Biography . Nan Madol is an album by Finnish avant-garde jazz composer, bandleader and drummer Edward Vesala originally released on the JAPO label in 1974 and re-released on the ECM label in 1976. Nastos awarded the album 4 stars stating Leader plays percussion, flutes, harp. With Finnish friends in duo to large-ensemble contexts. All compositions by Edward Vesala. Nan Madol - 6:02. Love for Living - 3:47. Call from the Sea - 1:58. The Way of. Grupo Nan Nan. Лeйбл: Not On Label LP : Grupo Nan Title: Den Spotlight Country: Netherlands Antilles Style: Salsa Rating: 4. 3 Votes: 621 Other formats: FLAC MPC MOD AC3 DXD AIFF RA. Grupo Nan Salsa Netherlands Antilles. Download links. Grupo Nan - Den Spotlight MP3 album ZIP archive. Grupo Nan - Den Spotlight FLAC album ZIP archive. Grupo Nan - Den Spotlight WMA album ZIP archive. You'll receive email and Feed alerts when new items arrive. Turn off email alerts. 2 lp- den spotlight Grupo NAN vol. 3 rare private curacao antilles salsa sealed. S postage


text: Dialuna anochi a drenta informe di un accidente cu hende herida riba e caminda di Koyari, mesora a dirigi tanto polis como ambulans na e sitio. Na yegada di polis na e sitio a bin constata cu aki ta trata di un accidente pa falta di preferencia una un dama chauffeur di un S.U.V. biniedno for di parioba a bay subi caminda sin duna preferencia na un Suzuki bayendo panort y a dal den esaki. E impacto tabata fuerte y a manda e auto baha caminda na man robez y dal riba un mata di kwihi. Ambos chauffuer a resulta herida cu dolor na cabez como tambe dolor na henter curpa. Dos ambulans a bini na e sitio y a atende como tambe a transporta ambos dama chauffeur herida pa hospital pa mas tratamento medico.


text:
Panam Games LIMA 2019
Ciclista Lisa Grootheusheidkamp a termina na di 13 lugar di 21 coredo awe den e careda contra holoshi.
E Weganan Panamericano a inicia pa e ciclista femenino Lisa Grootheusheidkamp di Corsow cu awe a core e famoso “careda contra holoshi” representando Aruba. Mester bisa cu Lisa a debuta awe den e weganan grandi mei mei di un elenco di nivel halto den e continente America.
E careda a sufri un retraso di 45 minuut debi cu e bicicletanan a yega laat. E ciclista Grootheusheidkamp a start como coredor number 2. Lisa mester a core un recorido di di 18.5 km bandi lama den un clima basta frieu.
Na final Lisa Grootheusheidkamp a registra un tempo di 27:79.76 cu un avg speed di 40.36
Na prome lugar a keda e Mericano Chloe Dygert cu un tempo di 23:36.51. Na di dos lugar a sali Trinidad & Tobago y na di tres lugar a sali Canada. Remarcabel ta cu e mericano ta e campeon mundial di pista den 3km.
Pabien Lisa Grootheusheidkamp


text:
E incidente cu a tuma luga na Zeewijk caminda turtuganan a keda pega den un reda y cu consecuencia fatal pa un turtuga cu a muri. E otro turtuganan a pasa door di un stress innecesario pavia di un reda.
Directie Natuur en Milieu (DNM) ta lamenta cu e incidente aki a tuma luga. Na e mesun momento ta uza e oportunidad aki pa informa cu e sucedidi ta un acto contra ley, art 4 di landsbesluit inheemse flora y fauna” y tambe contra e Natuurbeschermingsverordening art 4, 5 y 6.
Pa locual ta trata e uzo di e reda(nan) na e localidad situa Zuidoost di nos isla, tambe ta contra ley. E autoridad concerni, den e caso aki, ta Kustwacht y KPA cu ta trata cu e ehecucion di e ordenansa di piscamento cu reda (Verordening op het vissen met sleepnetten) y tambe e Visserijbesluit. Den e leynan menciona ta specifica kico pa premisibel relaciona cu e grandura di e wowonan di e reda, su largura y na unda por uz’e.
Ta recorda pueblo cu DNM y Gobierno di Aruba ta tuma na serio incidentenan contra nos naturalesa y medio ambiente. DNM ta aprecia e trabounan cu TurtugAruba ta haci y e voluntarionan como tambe Kustwacht, KPA y e doño di boto la Tatiana pa e ayudo cu nan a extende na momento di melding urgente aki. Pa cualkier melding contra nos naturalesa y medio ambiente tambe por haci esaki riba e plataforma InfrAruba.com
foto cortesia di 24ora


text:
Barranquilla2018News
Aruba Dushi Tera a zona na Cali
Oro pa Thashaina Seraus den bowling individual
Awe na e ciudad di Cali, caminda e competencia di Bowling den e Weganan Centroamericano y del Caribe ta tumando lugar tabata tin e ceremonia di medaya.
Despues cu diahuebs ultimo Thashaina Seraus a logra gana e medaya di oro cu un average di 250 pin p/wega. Awe e tono nan di nos himno Aruba Dushi Tera a resona den e Coliseo de Bolos, sigur un momento hopi emocionante pa e atleta scucha e himno y biba e momento aki logrando e medaya di oro pa su Isla.
Sigur esaki ta e mihor aña nan pa e bolichera Seraus, mirando e logro nan cu el a logra den competencia internacional y como tambe reconoci nacional como Atleta di Aña 2017.
Pabien un biaha mas na e gran atleta di bowling, Thashaina Seraus. Cu e sigui trece alegria pa e pueblo di Aruba den su deporte stima di bowling.


text:
Oranjestad-Durante e conferencia di prensa diaranson ultimo parlamentario di fraccion MEP sr. Glenbert Croes a elabora riba e desaroyo di prijs di crudo y tarifanan di utilidad. Parlamentario Croes a declara lo siguiente: “ Awe 9.07 di mainta prijs di crudo ta 48.38 $ pa bari cual ta e nivel di mas abou den e ultimo añanan. Ta momento pa nos di partido MEP den number di pueblo exigi na gobierno , utilities, web y elmar pa baha prijs di awa y coriente pa pueblo di inmediatamente. E situacion di December tawata un basta dificil y esaki tur hende por a ripara na e bentanan cu a cai drasticamente di por ehempel kerstboom y klapchi.
Awe nos por compronde dicon WEB y Elmar no ta pone e brandstofclausule mas den bo recibo.Den pasado nos a boga pa elimina e carga aki pa pueblo y no solamente no ilustre rib abo recibo. Ta di lamenta cu antes pueblo por a nota cuanto placa ta bai na brandstofclausule dependiendo di prijs di crudo awor pueblo no por controla esaki mas pasobra e diferencia ta kedando como margen di ganashi pa web y elmar. Pesei nos ta di opinion cu si sigui mantene e prijsnan di utilidad manera cu nan ta awor ta un ABUSO di marca mayor.
Ta iincomprendibel cu e prijs di crudo tawata 150$ y a baha pa 100$ y despues e bolbe baha bou di 50$ y ainda pueblo tin cu confronta e peso inhusto djis pasobra no tin boluntad di parti gobierno pa trece alivio pa e pueblo. Den pasado nos a bisa caba cu esun cu usa menos ta paga menos y awor a resulta cu si bo ta conciento cubo uso tocho bo ta wordo castiga cu un aumento! E vision di green energy lamentablemente a traduci su mes na prijs di awa y coriente halto pa pueblo. Otro factor cu segun gobierno ta hunga rol ta e “handling fee” cual un tempo tawata 2$ y awor ta 6$. Pesei nos di oposicion ta invita gobierno di Aruba pa forma un bloke cu parlamento di Aruba pa exigi Valero pa elimina e handling fee pa esaki ultimamente por bira un alivio den e tarifanan di coriente pa pueblo, parlamentario Croes a termina.


text:
Fraccion MEP a reuni cu Gerencia di Elmar N.V.
Siman pasa nos a reuni cu gerencia di Elmar. Un reunion sumamento positivo, caminda a haya un splicacion amplio riba diferente punto. Entre otro a trata (1) e situacion financiero di e compania, (2) proyecto di “grid” y “smart meter”, (3) e desaroyo di energia solar, (4) e impacto cu e pandemia tin riba e compania y (5) tambe e areanan di enfoke pa 2021-2024.
Cantidad y tipo di meter
Elmar ta e distribuidor exclusivo di electricidad na Aruba for di 1950 y tin mas cu 50 mil meter pega na Aruba. E diferente meternan ta categorisa entre residencial (47.406) y Comercial (4882). Den e categoria di comercial tin un distincion ta wordo haci entre “small” y “large”. Y akinan por wak cu e 50 clientenan grandi den e categoria aki, cual ta e hotelnan, nan consumo ta mas o menos un tercera parti di e total na Aruba.
Impacto di COVID
Mirando e uso significante di e hotelnan y dependencia di e entrada aki e impacto tabata grandi pa e situacion financiero di e compania. Na 2020 a señala un rebaho den benta di 82%, compara cu e aña anterior. Gerencia di Elmar a splica cu nan ta premira cu entre 3 pa 5 aña e compania lo “recover” por completo. Na 2024 lo yega bek na e nivel di 2016 qua benta di kwH. Pa mitiga e impacto financiero aki tin diferente proyecto cu a wordo posponi y tambe interno mes den e compania a haci difderente ahuste. Tambe clientenan por a yega na un areglo di pago cu Elmar y hasta cu e posibilidad di bay over pa meternan pre-pago na unda e cliente mes por educa su mes ariba con pa maneha e uso di coriente concientemente.
Areanan di enfoke 2021-2024
Un di areanan di enfoke cu sigur a resalta ta cu gerencia a indica cu lo bay percura pa e compania bira aun mas eficiente. Den cuadro di esaki lo optimalisa y evita gastonan innecesario, percura pa operacionnan mas eficiente y asina elimina gastonan excesivo. Pero di otro banda lo sigui mehora e calidad di e portfolio di Elmar. Esaki door di percura pa mantencion structural y digitalisacion di e “grid”. Tambe lo continua y amplia e “smart meter project & smart sensors”.
Ilumincacion di caya
Un proyecto tambe cu ta hayando su debido atencion aworaki ta esun di iluminacion di caya cu ta den man di DOW. Prome Minister sra. mr. Evelyn Wever-Croes a indica algun tempo atras, cu ta den deliberacion pa esaki por pasa por completo pa Elmar. Di e forma aki na un manera planifica y structura tur area na Aruba lo bay haya e iluminacion necesario pa entre otro eleva e seguridad.
Pa conclui
Fraccion di MEP ta wak bek riba un reunion hopi informativo y nos ta gradici Gerencia di Elmar pa e informacion brinda. Alabes tambe ta deseanan exito cu ehecucion di nan proyectonan den e diferente areanan di enfoke.


text:
E prome fase di renobacion di DVG lo cuminsa na januari 2021
ORANJESTAD – Diabierna a tuma lugar e firmamento di e acuerdo entre Minister di Salubridad Publico Sr. Dangui Oduber, Minister di Finansas, Economia y Cultura Sra. Xiomara Maduroy Albo NV pa cu e renobacion di Departamento di SaludPublico. Pa hopi aña caba e departamento aki tabata den mal estado y den necesidad di un renobacion. E luna aki a tuma lugare destaho publico pa renobacion di e edificio di Departamento di Salud Publico y na final Albo NV a gana esaki.
E proyecto di renobacion lo tuma lugar den 2 fase, e prome faseta cuminsa 26 di januari 2021 y ta termina 25 di juni 2021. Den e prome fase lo drecha e parti paden di e edificio caminda lo drecha e oficinanan y tambe crea mas espacio pa e trahadornan. Den e prome fase no ta bay nota ningun cambio den e parti pafordi e edificio, esaki lo sosode den e di dos fase. E proyecto lo tin un inversion di mas di 420 mil florin. E edificio di Departamento di Salud Publico ta un edificio monumental di categoria A y pa es motibo e trabounan ta wordo supervisa pa Monumenten Bureau Aruba.
Proyecto nan asina aki ta crea trabou y tin un efecto positivo pa nos economia.


text:
Barranquilla2018News
Philip a start su competencia
Prome competencia den tiro, 50m pistol
Awe diadomingo Competencia di Tiro a mira accion na e Weganan Centroamericano y del Caribe Barranquilla 2018. Philip Elhage, representando nos isla a inicia su prome competencia mainta den e disciplina di 50m pistol.
Philip a encontra algun contratiempo pa e competencia aki, mirando cu no a uza su propio arma. Pero tabata contento cu su prestacion den e disciplina menciona.
Diaranson Philip ta bolbe bek riba cancha di tiro, e biaha aki den e disciplina di 10m pistol aire.


text:
Gobièrnu ta introdusí regulashon di prèis máksimo riba produktonan di higiena
Gobièrnu ta introdusí regulashon di prèis máksimo riba produktonan di higiena
Geplaatst op 19 March 2020 dor di Ministerio Desaroyo Ekonómiko
WILLEMSTAD- Relashoná ku e brote mundial di e vírùs di Corona, a surgi tambe un demanda enorme pa produktonan destiná pa kuido, higiena i limpiesa pa asina yuda frena plamamentu di e vírùs aki.
Minister di Desaroyo Ekonomiko, sra Giselle Mc William ta konsiderá importante pa den e sirkunstansianan aktual pueblo tin akseso liber i hustu na tur e produktonan ku e tin mester pa por protehá su mes i
esnan rondó di dje. Pero tambe enfatisando e nesesidat ku a surgi pa komo Gobièrnu, yuda protehá e konsumidó di posibel abusu di preis pa loke ta trata e kategoria di produktonan aki.
A base di esaki, Ministerio di Desaroyo Ekonómiko (MEO) a kondusí un evaluashon di e merkado i a kompilá tur informashon nesesario pa asina yega na un regulashon di preisnan máksimo pa produktonan di kuido, higiena i
limpiesa tantu pa komèrsio por mayor (groothandel) komo tambe komèrsio na detal (kleinhandel). E regulashon aki ta nifiká ku, tanten esaki ta na vigor, ta prohibí komersiantenan pa bende òf ofresé e produktonan aki na un preis mas haltu for di e márgen stipulá dor di Gobiernu.
Pa medio di un areglo ministerial (PB 2020 no 17) a anunsiá ku entrante djaweps 19 di mart 2020, Gobièrnu ta introdusí un regulashon di e márgen di preis máksimo riba e siguiente produktonan:
- Hanskun tantu di latèks komo tambe di silikón;
- Produkto pa desinfektá man;
- Spray pa desinfektá;
- Wipes anti bakterial;
- Alkohòl pa limpia (70% òf mas)
- Tèrmometer i
- Diferente fruta i berdura ku ta kontené un dósis haltu di vitamina C.
Teniendo kuenta ku e preisnan mundial pa e diferente produktonan ariba menshoná tambe skòmel hopi ultimamente debí na e pandemia di COVID-19, ta e intenshon ku periódikamente MEO lo sigui monitoreá i evaluá e márgen stipulá aki pa asina hasi ahustenan kaminda ta nesesario.
E departamento di Inspekshon Ekonomiko a keda apuntá pa amplia nan régimen di kontrolnan rutinario i inkluí tambe supervishon riba kumplimentu di e desishon aki.
Den esaki ta pidi pueblo su koperashon pa si akaso bo tuma nota di preisnan eksorbitante di un di e produktonan ariba menshoná pa indiká esaki direktamente na e tim di inspekshon mandando un whatsapp na +5999 511-1444.


text: Diamars anochi a drenta informe di un bringamento formal na Seroe Patrishi, mesora a dirigi un patruya na e sitio. Na caminda pa e sitio a drenta ptro informe di cu tironan tambe a cay. Na yegada di e patruya ya caba e vehiculonan a bandona e adres, tabata trata di un Toyota Altezza shinishi y un Nissan March. Polis a busca den vecindario y diripiente a nota un Nissan March sospechoso sali banda di Glenn’s mesora a bay su tras y a par’e. E March tabata tin e chauffeur herida y e auto na sanger, cu hopi droga den e auto y un tiro na e porta. Polis mesora a detene e chauffeur y a confisca e auto y e droga. A pidi presencia di ambulans pa e kap na cabez. A avisa tur autoridad competente di e susedido aki. Na yegada di e ambulans nan a atende e persona na e sitio mes y djey e vehiculo di transporte pa detenidonan a hib’e na warda. Takelwagen a hiba e vehiculo warda di polis pa mas investigacion.


text:
Biahando pa Brasil? Proteha bo Salud
Copa Mundial di futbol di FIFA ta dilanti di porta y ta den cuminsa. Hopi hende ta biahando pa Brasil pa presencia e evento aki cu ta cuminsa dia 12 di juni venidero y ta culmina dia 13 di juli. Durante e evento aki lo tin un multitud grandi di hende di diferente nacion, region y cultura. Esaki ta trece cune un riesgo pa adkiri un enfermedad contagioso durante di e bishita na Brasil y propaga esaki na regreso pa nos pais.
Como tal Departamento di Salud Publico ta recomenda tur persona cu ta biahando pa Brasil pa por fabor tuma contacto cu Seccion di Malesanan Contagioso (Dienst Besmettelijke Ziekten), telefon 522-4222, pa asina haya informacion tocante e vacunanan cu ta esencial pa tuma.
Vacuna mandatorio ta pa Keintura Geel (Gele Koorts).
Ta recomenda pa tuma vacuna MMR cu ta contra Sarampi, Rubella (Rodehond) y cacheton y vacuna contra griep.
Tambe ta importante pa tene cuenta cu consumo di alimento y awa cu por causa entre otro enfermedad manera Hepatitis-A y diarea. Uza awa portable (den boter).
Evita pica di sangura door di cubri cuero exponi, uza repelente contra insecto, permanece y drumi den cambernan cu airco of cu screen dilanti porta y bentana y uza musketero si ta bay drumi pafo. Esaki pa proteha bo mes contra e.o Keintura Geel, Dengue etc.
Evita infeccion transmiti sexualmente, uza condon.
Proteha bo mes contra e efectonan di calor. Deshidratacion y otro complicacion relaciona cu calor ta comun durante sorto di evento aki. Bebe suficiente awa portable y uza proteccion contra solo.
Laba bo mannan frecuentemente cu awa y habon.
Na momento di regresa Aruba ta hopi importante den caso cu bo haya keintura, diarea of algun otro problema di salud pa tuma contacto mes ora cu bo dokter di cas of DBZ.


text:
Oranjestad, Aruba – 26 di Januari 2015 –The U.S. National Highway Traffic Safety Administration a haci peticion na FORD pa recall algun modelonan Ford GT di aña 2005 & 2006 y Ford Mustang di aña 2005 te cu2008. Den cierto vehiculonan, e exposicion di un nivel halto di humedad por causa cu e slang cu ta pasa pa e ‘airbag’ por kibra y desplega di un forma abnormal na momento di accidente. Ta referi aki specificamente na e airbag di e chauffeur. Dor di no habri corecto, e mesun “airbag” lo permiti pa fragmentonan di metal los y ocasiona daño serio na e ocupante.
Ford Motor Company ta haci un yamada na tur doño di e vehiculonan aki pa tuma contacto mas pronto posibel cu Yrausquin, agencia oficial cu ta representa e autonan di marca Ford riba nos isla pa algun decada caba.
Ford Motor Company a autorisa Yrausquin pa haci e cambionan necesario sin ningun gasto adicional pa e doño di e auto, cu ta inclui cambio di piesa y e trabounan envolvi. Ta bon pa enfatisa cu tur e piesanan ta disponibel y ta den stock pa e cambionan indica.
E tempo cu ta tuma pa reparacion ta menos cu un mita dia. No obstante debi na schedule of na un agenda ya caba ocupa tin posibilidad cu e ta tuma mas tempo.
For di 38 vehiculo cu a constata e fayo aki, 18 ta registra den e sistema di Yrausquin y e personanan aki lo ricibi un carta mencionando e fayo y kico ta e procedura pa sigui.
E otro 20 autonan no ta registra den e sistema y ta dificil pa busca y sondea na unda nan ta, pesey e yamada na tur doño di un Ford GT aña 2005/2006 asambla na Wixom entre 11 di Februari 2005 pa 30 di Januari 2006 y/o Ford Mustang 2005 te cu 2008, asambla na Flatrock entre 16 di Augustus 2004 pa 25 di Juni 2007, pa tuma contacto cu e departamento di BDC di Yrausquin na 524-4480 of contact via e-mail: info@yrausquin.com. Lo aprecia si por menciona e auto y e aña cu el a wordo asambla. Tambe ta pidi pa manda e “Vehicle Identification Number”.
Si ta desea pa confirma cu si bo auto ta den e recall list aki, por controla esaki door di check bo VIN # via e siguiente link: http://owner.ford.com/servlet/ContentServer?pagename=Owner/Page/RecallsPage&gnav=footer-owners y tambe tuma contacto cu e agencia di Ford na Aruba, esta Yrausquin


text:
OPORTUNIDAT PROMETEDOR PA UN MISHON EKONÓMIKO PA KÁNADA
OPORTUNIDAT PROMETEDOR PA UN MISHON EKONÓMIKO PA KÁNADA
WILLEMSTAD- Ministerio di Desaroyo Ekonómiko (MEO) den estrecho koperashon ku Rijksdienst voor Ondernemend Nederland lo tuma parti na un Mishon Ekonómiko ku lo tuma lugá próksimamente na Toronto i Vancouver, Kánada. E mishon aki lo tuma lugá for di 2 te ku 6 di Òktober i empresanan lokal den sektornan di sektor di Life Sciences & Health, Agri-Food & Horticulture i sektor di utilidat tin e oportunidat pa partisipá.
Meta prinsipal di e mishon ekonómiko ta pa fortalesé posishon di empresanan lokal i esnan Ulandes riba merkado Kanadiense. Kánada ta wòrdu mirá komo un provedor di solushonnan kreativo i inovativo riba tereno di agrikultura, kuminda, infrastruktura i salubridat. Pa medio di e mishon aki empresanan lokal den e sektornan ariba menshoná lo risibí e oportunidat pa brinda solushon den problemátikanan ku Kánada aktualmente ta sintá kuné. Esaki ta inkluí entre otro problemanan di inundashon, suministro di alimento, embeyesimentu, subida di gastunan di kuido i kambio di klima.
Promové kolaborashon entre empresanan lokal i Ulandes i Kánada i ampliashon di posibilidatnan di invershon na Kánada ta pará sentral durante e mishon ekonómiko aki. E mishon aki ta konsentrá su mes na Toronto, kaminda un programa empresarial lo keda ofresé na tur empresa partisipante i na Vancouver lo tin un programa adishonal riba e tema di ‘Resilient Cities’ kual ta nifiká desaroyo urbano riba tereno di suministro di awa, planifikashon di siudat i infrastruktura. E programa di e mishon ta proveé matchmaking mará na seminarionan temátiko. Aparte di esaki lo tin aktividatnan pa ‘netwerk’ ku otro empresanan i lo organisá bishita na diferente empresanan di interes.
MEO ta dispuesto na kordiná e mishon aki i ta hasi un yamada na empresanan lokal i Ulandes den e sektornan menshoná pa inskribí i partisipá den e mishon aki. Empresanan interesá mester ta inskribí na Kámara di Komersio. Kada empresa partisipante lo mester kubri su propio gastunan di biahe i estadia i gastunan di partisipashon. Partisipashon ta kosta €950,- pa empresa (ku un máksimo di 2 representante). Pa kada representante èkstra ta bini un montante di € 475 pa persona. Den un afan pa stimulá partisipashon di empresarionan femenino lo tin un deskuento di 50% riba e kontribushon di partisipashon pa e grupo spesífiko aki. E pakete ku ta keda ofresé den e kaso aki ta partisipashon di e empresa den e programa kompleto durante e mishon, menshon di e perfil di e empresanan partisipante den e buki di e mishon komersial aki, transporte i sosten lokal durante e estadia na Kánada.
Empresanan interesá por pidi pa e programa di e mishon i duna nan interes den partisipashon den e mishon aki te ku djárason dia 9 di Ougùstùs próksimo serka drs. sra. Shereeta Ramcharan via 465-0485 (ekst.) 193 òf s.ramcharan@cdi.cw


text:
Departamento di Enseñansa Aruba (DEA) ta informa cu su seccion encarga cu Arubalening lo ta cera pa publico riba diahuebs 23 di juli y diabierna 24 di juli proximo.
Esaki ta en conexion cu e trabounan di finalisacion di e aplicacionnan pa un Arubalening entrante augustus 2020.
Manera tur aña un grupo grandi ta aplica pa un Arubalening pa cuminsa cu un estudio entrante luna di augustus. E aña aki ta procesando al rededor di 500 aplicacion pa un Arubalening. E
grupo di mas grandi manera tur aña a aplica pa sigui studia na Hulanda, aproximadamente 289 studiante. Tambe ta finalisando 147 aplicacion pa sigui studia na Aruba, sea na UA, IPA of EPI.
Pa Merca y Canada a ricibi 38 aplicacion.
Dialuna dia 27 di juli 2020 e seccion encarga cu Arubalening lo brinda servicio na publico na e orarionan di custumber.
Departamento di Enseñansa Aruba ta pidi disculpa pa cualkier inconveniencia cu esaki por ocasiona y ta gradici pa e comprension.
Mas informacion
Pa mas informacion di Arubalening, e proceso di aplicacion y e diferente deadlines por acudi na website “Enseñansa Aruba” www.ea.aw
y busca Arubalening Portal den e alfabet menu riba
e pagina principal. Tambe por sigui DEA via Facebook y Instagram @educationaruba pa informacion y anuncionan importante.


text:
“E por dialoga cu varios partido chikito, pero ni pensa mes pa bin dialoga cu partido MAS,” tabata un di e contestanan cu nos a ricibi na momento cu AWEMainta a haya informacion cu ya tin dialogo a tuma lugar, pa un posibel Gobierno di coalicion sin partido AVP.
Loke ta interesante di e asunto aki, segun bon fuentenan a duna di conoce na AWEMainta, t’e hecho cu ‘of all people’ ta Otmar Oduber ta hibando dialogo cu varios partido chikito den nomber di partido MEP, riba e posibilidad pa un cooperacion p’asina forma un coalicion despues di eleccion pa goberna e pais.
Un di e promernan cu nos a logra di tuma contacto cune, ta un representante di partido MAS, kende simplemente a mustra cu cualkier intento di Otmar Oduber pa un dialogo of posibel acuerdo pa forma un coalicion, lo ta inceptabel pa partido MAS.
E solo hecho di tur loke ya a tuma lugar cu e lider di e partido Marisol Lopez Tromp for di tempo di POR y e forma con partido di MEP a core cune como Minister y hasta a purba di ehecuta un mocion di desconfiansa contra di su persona, ta elimina e posibilidad aki totalmente.
Tin minimo tres pa cuater partido cu e fuente a mustra na AWEMainta cu dialogo a tuma lugar of lo bay tuma lugar, dirigi p’e ex lider di POR, kende lo ta hibando e dialogonan aki den representacion di e lider di MEP, Evelyn Wever Croes.
Lo tin dos lider cu a mustra di ta dispuesto pa sigui papia y hasta yega na un acuerdo, pero tin otronan cu lo a bisa cu nan no kier compromete nan mes n’e altura aki y lo kier warda resultado di eleccion pasa pa mira ki decision lo wordo tuma.
Den e contaxto aki tambe tin cu mustra cu partido RED tampoco a wordo acerca mirando e experencia cu e partido tabatin cu MEP caba, caminda lider di e partido, Ricardo Croes, a mustra na varios ocasion, cu e partido geel no a respeta y acuerdo di gobernacion cu e tres partidonan a firma pa forma un coalicion.
E ley di canabis medicinal tampoco a keda cla, mientras cu na varios ocasion despues di caida di Gobierno y hasta durante di gobernacion mes, cu sr. Ricardo Croes a cuestiona integridad di partido MEP acusando nan di varios asunto incorecto.
Poco ta compronde e decision di e ex lider di POR pa bolbe mete su mes den politica y sali dilanti pa sostene e partido di Evelyn Wever Croes, pero aki tambe por a scucha comentario- y observacionnan cu esaki lo por tin di haber cu e caso Flamingo den cual tin investigacion andando segun Ministerio Publico.
Desde cu lider di MEP a core cu Marisol Lopez Tromp como Minister di Infrastructura y a hala e cartera aki pa su persona mes, no ta tende di ningun progreso den e investigacion aki y tur cos ta mustra cu e asunto aki lo bay den doofpot y cu e investigacion lo para dado momento, sigur mirando e envolvimento y dedicacion di Otmar Oduber n’e campaña di e lider di MEP.


text:
Gradicimento y Invitacion
Pa medio di esaki nos ta yama danki na un y tur cu di un of
otro manera a duna nos nan sosten y atencion durante
enfermedad y entiero di nos ser stima.
Miriam Filomena Corsen-Geerman
Viuda di Joseph Sickman Corsen
*15 augustus 1948 †8 september 2021
Nos ta invita famia y conocirnan pa asisti na un Santo Sacrificio di misa
na honor di Miriam Corsen-Geerman diasabra 18 september 2021
na Misa Inmaculada Concepcion na Santa Cruz, pa 7or di anochi y
despues lo reza un rosario na Siribana 43.
Na nomber di su yiu stima: Madeleine Corsen y esposo Patrick Vliegen,
su nieto Tristan Corsen, su ruman- y sobrinonan.


text:
AVP ta insisti pa ministernan actual pasa den screening nobo di MEP
Lider di fraccion di AVP, sr Marlon Sneek durante conferencia di prensa di AVP a repasa algun punto di e ley di sreening cu no a haya sosten pa e wordo pasa den Parlamento.
No solamente e ley aki no a haya mayoria ya cu e no a conta cu sosten di e miembro di RED cu ta sostene gobierno pero for di dos siman pasa cu a trata esaki, no a tende nada mas di e iniciadonan di e ley di screening.
"Por mira cu fraccion di MEP ta buracho di poder ya cu ta mas cu dos siman caba a trata e ley aki den Parlamento y te cu awe fraccion di AVP no a haya un acercamento di fraccion di MEP, pa bay delibera riba puntonan cu nos tabatin den nos amienda.
Puntonan cu nos ta haya ta importante pa bin den e ley pa asina tin un screening di berdad y pa fraccion di AVP ta importante pa ministernan cu ta sinta awe, tambe wordo someti na e ley di screening nobo aki y nan tambe wordo gescreen.
Esaki pa motibo cu no Marlon Sneek, pero Ricardo Croes di RED cu ta sostene gobierno, a para dilanti di Parlamento den un declaracion na prensa y bisa cu tin mas c'un minister di e actual gobeirno bou di investigacion.
Den e ley nobo presenta si un persona ta bou di investigacion, e no por carga responsabilidad como minister, pues ta imposibel cu a bay screen otro hendenan, anto bo ministernan mes bo no kier screen.
Den Parlamento recientemente Minister Marisol Lopez Tromp a informa Parlamento cu el a entrega kehonan di actonan contra ley cu ta yega cerca Ministernan, cu otro palabra pues tin suficiente hende den e gobierno aki, cu ta bisa cu tin investigacionnan andando contra gobernantenan.
Kiermen nan tin cu wordo gescreen y ta inaceptabel cu awe bo kier papia di abo ta mas santo cu Papa di Roma, bo kier midi tur otro hende pero bo mes bo no kier screen.
Pa fraccion di AVP esaki ta di lamenta ya cu esaki ta e gobierno cu ta papia di transparencia, cu ta papia di nos Hoge College van Staten, pero te dia di awe, ARA tin un Presidente suplente ya cu no tin madures suficiente pa logra dos tercera parti den parlamento pa logra nombra un Presidente.
No tin madures di parti di fraccion di MEP pa sinta na mes y discuti y mira ken ta e persona cu lo bay bira presidente di ARA, esaki ta e gobierno cu nos tin.
Algun dia pasa Parlamento a caba di pasa e ley di 'onbudsman' y mi ta spera cu pronto nos por haya un combersacion sea cu Prome Minister of sea cu e fraccion di MEP pa wak cual ta e nombernan cu nan tin pensa pa bay buta como onbudsman, esun suplente y esunnan cu emseter tin den e departamento aki.
Nos no ta spera cu e nombernan lo sali cay for di shelo ya cu pa esey tambe tin mester di sosten di dos tercera parti di Parlamento pa por logra nombra e onbudsman aki.
Ta di spera cu gobierno aki cu ta burachi pa poder, no djis manda nomber pa parlamento, djis bisa cu esaki ta e nombernan cu tin pero tin cu sinta na mesa manera politiconan madura y percura cu pa di berdad nos haya e miho hende na e miho luga.
Pasobra un gobierno burachi di poder, ta djis coy algun nomber manda pa parlamento anto ta spera cu tur hende mester grita 'voor.'
Shonnan, nos mester ta serio, nos mester sinta na mesa pa hunto nos mir ken ta e miho candidato pa bay cubri entre otro e posicion aki ya cu no mester lubida, cu tin mester di dos tercera parti di Parlamento pa nombra e persona pa e puesto aki.
Sigur lo bay ta di lamenta cu ta manda un nomber di un hende cu no ta carga aprobacion di Parlamento pa esaki, caminda su nomber ta bay den publicidad cu e no a gosa di sosten pa e nombracion, caminda pa e persona aki y su carera esaki lo bira un situacion bergonsoso.
Fraccion di AVP ta spera cu gobierno mustra madures di su parti y pa nos tende di gobierno pa loke ta e posicion aki di onbudsman y otro cambionan cu mester bin.
Tin otro cambionan manera ley di Raad van Advies, ley di ARA, mester traha ley pa parlamento bira independiente y eynan tambe ora cu ta bay cambio constitucion, tin mester di sosten di dos tercera parti.
Ban ta politiconan madura pa despues no mester scucha cu parlamentarionan di AVP no kier coopera, cu fraccion di AVP ta contra di A, cu ta contra di B, pero absolutamente no ta corecto, pero ban tuma ehempel di otro paisnan caminda rivalnan politico ta sinta hunto na mes pa atende asunto di interes general cu tur respet cu por tin.
Aki na Aruba no ta diferente, cu tin momento cu mester sinta hunto pa atende asuntonan importante, sigur ora cu AVP cu ta e partidi di mas grandi di Aruba cu nuebe asiento den ultimo eleccion, mester respeta su opinion y sinta cune na mesa pa yega na miho leynan y yega na miho decisionnan pa e pais aki.
Fraccion di AVP ta spera cu pronto nos lo tende di esaki, esta di un aceramento di gobierno y di fraccion di MEP cu ta sostene gobierno pa asina yega na palabracion concreto cu taregarda asuntonan di importancia," lider di fraccion di AVP, Marlon Sneek a trece dilanti.


text:
Frequently
asked
questions
Hopi amante di muzik ku ta bini Curaçao North Sea Jazz Festival, lo tin gana di inmortalisá nan artistanan favorito ku nan mes kámara. Esei ta un bon rekuerdo pa nan kas, i pa nan futuro generashon, esei nos tur ta komprondé perfektamente. Sinembargo un atvertensia aki ta na su lugá: no ta tur artista ta apresiá pa for di públiko saka nan potrèt durante e konsierto. E organisashon di e festival ta risibí kada aña hopi petishon pa vigilá pa esaki no sosodé.
Pa e motibu ei nos ta hiba e siguiente maneho pa loke ta trata kámara: solamente fotógrafonan di prensa akreditá por bini ku nan kámaranan fotográfiko profeshonal pa saka potrèt òf pa saka pelíkula profeshonal durante e festival. Otro aparato di grabashon i kámaranan ku lènsnan ku por monta i kita no ta ser permití. Bishitantenan di festival por bini ku nan kámara di imágen chikí.


text:
Ainda ta duna prosèsferbal regularmente pa manehá sin faha di seguridat bisti
Riba djamars 18 di mei a kontrolá 25 vehíkulo durante di un kontrol di tráfiko na Kaya Korona.
A duna 2 prosèsferbal di kua un tabata pa manehá sin reibeweis i e otro tabata pa manehá sin seguro bálido.
Durante di kòntròlnan di tráfiko rutinario na diferente sitio den e dianan tras di lomba, a duna mas i mas shofùr but pa kore sin plachi di number, sin faha di seguridat bisti i pa uzo di telefòn bou di stür. Partikularmente pa manehá sin faha di seguridat bisti mayoria biaha a duna but.
Bisti bo faha pa bo mes seguridat. Un faha di seguridat ta protehá okupante di un outo durante di un aksidente.
Dor di uza e faha e persona protehá ta keda sinta riba su stul, no tin e posibilidat pa dal su kabes den winshil i no ta keda bentá den e outo p’aki p’aya.
Dor di bisti bo faha di seguridat bo chèns di tin un aksidente mortal ta baha ku 30 pa 40%. Tambe patras den outo bo tin 20% ménos chèns di keda herida seriamente ora bo tin bo faha bistí.
KPCN ta hala atenshon di un i tur pa nan tin e dokumentunan nesesario manera menshoná akiriba, na òrdu.
Tambe ta konsehá estriktamente pa kumpli ku e reglanan di Lei di Tráfiko.
Ku esaki bo tambe ta kontribuí na un tráfiko seif i sigur riba e isla.
E periodo benidero lo bai tene kòntròl regularmente, kaminda lo aktua ku man duru na momentu ku no tin e dokumentunan menshoná ariba na òrdu i tambe si no ta kumpli ku reglanan di tráfiko.
Bo no ta kumpli ku reglanan? Bo por haña un but.
E suma di un but pa e violashonnan menshoná ta varia entre $30 te ku $225.
A bai ku skuter for di kompleho di apartamentu
Entre 4.30 or di atardi i 7.30 or di anochi deskonosínan a bai ku un skuter for di un kompleho di apartamentu situá na Bulevar J.A. Abraham.
E skuter tabata stashoná na lòk ku un lòk di stür riba e sitio di stashoná di e kompleho di apartamentu.
Ta trata di un skuter kolo shinishi, di marka Kymco, modèl Agility, numerá MF-331.
Den e kompartimentu tabatin tambe un hèlm di marka Nolan i un lòk di kadena. Ta investigando e kaso.
Post Views:
25


text: KRALENDIJK – Djarason atardi algu despues di 4’or, a sosodé un aksidente riba waf Nello Craane (waf di Sùit) na momentu ku un kompania lokal ku ta atendé ku transporte di karga tabata deskargá konteiner. Shofùr di un trèker pa motibunan deskonosí a kai for di e trèker ku e tabata manehá i a bai resultá bou di e vehíkulo pisá aki. E trèker pa un motibu òf otro a pasa riba dje. Mesora a bati alarma i tantu polis komo ambulans a presentá rápidamente riba waf. A transportá e hòmber aki den un situashon delikado i ku urgensia pa hòspital. Na hòspital mesora a bai kuné kamber di operashon kaminda a trata shofùr di e trèker aki ku a sufri leshonnan serio rònt su kurpa. Di informashon ku Notisia Live99 ta disponé di dje ta indiká ku shofùr di e trèker aki lo mester a sali for di e kabina di e trèker pa bai hak un konteiner i a slep kai ku e konsekuensia ya menshoná. Su situashon ta di atenshon i a wòrdu transportá pa Kòrsou i ta den e departamentu di kuido intensivo na hòspital CMC. Ta trata di un trahadó di e kompania Don Andres NV.


text:
Minister Ursell Arends: - ORANJESTAD(AAN): Diabierna mainta minister di Naturaleza Ursell Arends tabata presente na Santa Rosa pa lanzamento di un app crea pa Code 19, pa acumula informacion den sector di agricultura cu despues lo wordo amplia.
All Stories
Evento organiza pa Directie Natuur & Milieu y Elever
ORANJESTAD (AAN): Oficialmente awe Diasabra 16 di October 2021 ta ‘World Food Day’, yama tambe ‘Dia di Alimentacion’.
Celebrando 35 aña - ORANJESTAD (AAN): Den e ultimo 35 añanan, e cuido pa persona cu limitacion intelectual na Aruba a crece y profesionalisa.
ORANJESTAD (AAN): Bon noticia sigur, y un bon trabao! DIARIO a haya sa cu na momento cu City Inspector tabata haciendo control dilanti di Anglo Kleuterschool den Madiki, nan no a gusta e bista.
ORANJESTAD (AAN) Atrobe ta e temporada cu boanan ta activo, ya cu na varios lugar por a mira Boanan morto riba caminda y tambe hopi cas ta haya bishita di e bestia indesea aki.
ORANJESTAD (AAN): Diadomingo 17 di October pa 7:00 pm lo tuma luga na Pro-Catedral San Francisco e apertura di Sinodo di Iglesia Catolico 2021-2023 cu e lema “Pa un Iglesia Sinodal: comunion, participacion y mision”.
Minister di Enseñansa y Deporte Endy Croes a reuni cu fundado y presidente di Bay University School of Medicine
ORANJESTAD (AAN): Minister di Enseñansa y Deporte Endy Croes a reuni cu fundado y presidente di Bay University School of medicine, Dr. Mani Alagar y Dr. Albert J.F. Croes, MD cu ta den hunta di directiva di e scol.
Sra. Vera Oduber di Oduber’s Golden Palace & Boutique
SAN JUAN: Un dama di 61 aña di edad na Puerto Rico, a perde 21 mil Dollar ora el a wordo estafa pa un homber, kende e muher ta considera di ta su pareha,


text:
KRALENDIJK – Entrada di 91.6 mion dòler ta loke entidat públiko a atministrá durante 2019. Ta trata di 3.1 mion dòler na erfpacht i hür, 5.8 mion dòler na leges, 13.2 mion dòler na impuesto, 28.6 mion dòler na kompensashon liber loke nan ta yama “vrije uitkering”, kontribushon finansiero struktural di Hulanda na entidat públiko Boneiru, 32.6 mion dòler na konstrukshon finansiero spesial pa ehekutá proyekto i por e ehèmpel un atministrashon tékniko di 8.4 mion, ku ta representá un korekshon di e gastunan hasi pa ehekutá proyektonan den kuadro di e kontribushon finansiero spesial.
Diputado Elvis Tjin Asjoe a splika ku e atministrashon tékniko tabata nesesario si ke saka e efekto di e proyektonan for di e atministrashon di gobièrnu. Si ekskluí e montantenan ku nos a risibí pa “bijzondere uitkering”, atministrashon tékniko di 8.4 mion dòler, nos ta keda ku un montante di 50.6 mion i por konkluí ku 43 porshento di nos entrada ta bai generá na Boneiru 57 porshento ta bini for di Reino hulandes komo kompensashon liber.


text:
Mensualmente Dr. Horacio E. Oduber Hospital ta reconoce un empleado di luna cu a destaca. Pa luna di mei Hunta Directiva a scoge Angelo Alvarez como e empleado cu a resalta. Ela keda hopi sorprendi ora el a yega piso despues di su examen di “Basic Life Support” unda cu tur su colega y famia a warda p’e yega. E no a spera esaki mes y den un ambiente ameno riba piso a celebra su reconocimento.
Zorgmanager di Cuido Intensivo, sr. Gino Paskel a splica cu asina cu el a pidi tur e coleganan riba piso ken pa nomina, no tabatin duda mes pa trece Angelo su nomber pa dilanti. Angelo ta un colega hopi atento pa pashent y nan famia y tambe pa su coleganan. E ta un persona simpatico, por papia hopi bon cu ne y semper positivo y cla pa pensa hunto riba solucionnan.
E ta un persona clave durante e pandemia cual tabata un periodo hopi duro, conectando e enfermeronan di exterior y e enfermeronan riba diferente piso pa traha hunto aunke di diferente cultura, caracter y habilidadnan.
E tin un dedicacion grandi pa su trabou y no solamente riba Cuido Intensivo, pero tambe riba otro piso yudando coleganan den cualkier manera. Ademas, e ta envolvi cu e HVT (Hulpverlenersteam) di Hospital y ta forma parti di e comision di calamidad. Gino ta conta cu e piso ta hopi contento y orguyoso di tin un colega proactivo y semper cla pa yuda y bay e ‘extra mile’.
Angelo ta un nurse specialisa riba piso di Cuido Intensivo, pero awor tambe tin un funcion nobo parcialmente como Avondhoofd. Normalmente e lo a mantene su mes mas ocupa pa yuda pensa riba nominacion di otro colega como empleado di luna. Nunca el a imagina di a sali empleado di luna, su mes, pues tabata un sorpresa grandi.
Angelo ta conta cu e ta un nurse specialisa den cuido agudo, esta acute zorg. E nomber ta papia pa su mes, pasobra nan ta haya pashent cu ta yega hopi malo y tin di haya atencion medico mesora. Un profesionalismo hopi grandi, un conocemento hopi amplio, pasobra ta haya tur tipo di enfermedad den cuido intensivo di Aruba, desde mucha te hende grandi. Esey ta haci cu e trabou ta hopi “spannend” p’e y e ta gusta e trabou.
E ta gradici tur cu a yuda dun’e e sorpresa grandi aki, ya cu esaki ta algo cu e no lo lubida nunca. Tambe ta gradici su hefenan y e organisacion di HOH cu e ta traha p’e cu a percura pa yega unda cu e ta awor den su carera. Angelo t’e bibo ehemepl cu e pashent su cuido ta su prioridad! Pabien Angelo cu e bunita reconocimento aki bon mereci!


text:
Claridad di Inversion
APFA ta inverti e primanan cu e ta ricibi tur luna di e dunador di trabow. Esaki ta necesario, como cu e prema so no ta suficiente pa cubri bo pensioen completo den futuro. E ta asina cu bo pensioen ta consisti pa 2/3e parti di e inversionan y 1/3e parti di e primanan.
Nos ta inverti bo placa cautelosamente na un manera responsabel. Mayoria di e inversionnan ta tuma luga na Aruba mes. Ademas nos ta inverti – aki y den exterior – solamente den proyecto cu ta cumpli cu regla socialmente responsabel.


text:
Ken lo mester compensa e situacion den Enseñansa
Ken lo mester compensa e situacion den Enseñansa cu a empeora durante e pandemia y recorte di 25 miyon?
Oranjestad: segun sra Arends-Reyes siman cu a pasaatrobe tawatin varios grupo cu a tuma curashi y trece nan preocupacionan den Enseñansa dilanti den medionan di comunicacion. Atrobe nos por a tuma nota cu na scolnanavansa den caso aki EPI, e docentenan no ta wordo pagadebidamente, ni na tempo y si nan vocifera e hecho aki, ta nan ta e culpabel y ta bai den accion innecesario segun e Minister a laga sa. Hecho ta cu trabou den Enseñansa ta exihi hopi dedicacion, y ni maske con hopi bo stima e profesion, fin di luna bo no por paga bo gastonan cu stimacion y voluntarismo.
Un otro grupo cu ta biniendodilanti cu ta sinti cu nan pan di cada dia ta na peliger ta e grupo di personal di limpiesa na scolnan. Minister ta kedatira culpa riba un vonnis siendo cu e ‘de facto’ta cu e a dicidi y ta di opinion cu e personal di limpiesa no merecedi wordo paga tanto ni tampoco mester ricibi ningunbeneficio.
E tabata den su man como mandatario pa dunasu contenido y continuacion na e reconocimento di e trahadornan, pero su pensamento tawata diferente. Siendo cu e personal ta poco pa tur e trabou cu tin na e scolnan. Si tawata just bisa di antemano cu kier reducipersonal cu ta cai bou payroll di Enseñansa lo mester a bisa esey, aunque ta bezig ta maneha a base di cifra y no a base di acuerdonan laboral y reconocimento pa e trabou.
Baaicamente ta acusa tur hende menos gobiernomes y baha subsidio di awor caba sin cu e doorlichting/audit cu mester bin ainda bou opdracht di COHO a mustra esey. Ademas sin tene consideracion con a yega pa e personal di limpiesa aki a yega na nan salariodoor di dialogo y intermediacion sindical y aworunilateralmente mey mey di un pandemia pone un grupodi 90 persona, hopi biaha mamanan soltera den un situacion di desventaha.
E impasse ta bai yega un punto cu na final un grupo tin cu bai paga pa e decision aki, sea ta pueblo mes cu aumento drastico den prijs pa muchananpor bai scol of un subsidio di gobierno cu tambe ta fondonan di pueblo ora cu retiro cuminsa cai. Locual cu e mandatario a ‘spaar’ di fondonan di Enseñansa lo mestersali toch di pueblo di un of otro manera pa por salbaguardia e calidad y hygiena pa muchanan y maestronan.
Tambe Parlamento a ricibi un carta di Scolpaso pa futuro y Emmaschool cu ta pidi atencion di Parlamento y gobierno pa motibo cu e fusering no ta bayendo mucho bon. Tin hopi pregunta ainda cu e maestronan ta desea pa wordo delibera riba nan. No despues cu e la pasa caba sino awor cu tur cos ta den planning ainda. Tambe tin pregunta ariba e edificio di ScolPaso pa Futuro na Irausquinplein si Reina Beatrix lo hañe? Of nan lo muda pa nan edificio original cu ta parcetambe ta den renobacion.
Ken lo mester compensa e situacion den Enseñansa cu aempeora durante e pandemia y recorte di 25 miyon?
Oranjestad: segun sra Arends-Reyes siman cu a pasaatrobe tawatin varios grupo cu a tuma curashi y trece nan preocupacionan den Enseñansa dilanti den medionan di comunicacion. Atrobe nos por a tuma nota cu na scolnanavansa den caso aki EPI, e docentenan no ta wordo pagadebidamente, ni na tempo y si nan vocifera e hecho aki, ta nan ta e culpabel y ta bai den accion innecesario segun e Minister a laga sa.
Hecho ta cu trabou den Enseñansa ta exihi hopi dedicacion, y ni maske con hopi bo stima e profesion, fin di luna bo no por paga bo gastonan cu stimacion y voluntarismo. Un otro grupo cu ta biniendodilanti cu ta sinti cu nan pan di cada dia ta na peliger ta e grupo di personal di limpiesa na scolnan. Minister ta kedatira culpa riba un vonnis siendo cu e ‘de facto’ta cu e a dicidi y ta di opinion cu e personal di limpiesa no merecedi wordo paga tanto ni tampoco mester ricibi ningunbeneficio.
E tabata den su man como mandatario pa dunasu contenido y continuacion na e reconocimento di e trahadornan, pero su pensamento tawata diferente. Siendo cu e personal ta poco pa tur e trabou cu tin na e scolnan. Si tawata just bisa di antemano cu kier reducipersonal cu ta cai bou payroll di Enseñansa lo mester a bisa esey, aunque ta bezig ta maneha a base di cifra y no a base di acuerdonan laboral y reconocimento pa e trabou. Baaicamente ta acusa tur hende menos gobiernomes y baha subsidio di awor caba sin cu e doorlichting/audit cu mester bin ainda bou opdracht di COHO a mustra esey.
Ademas sin tene consideracion con a yega pa e personal di limpiesa aki a yega na nan salariodoor di dialogo y intermediacion sindical y aworunilateralmente mey mey di un pandemia pone un grupodi 90 persona, hopi biaha mamanan soltera den un situacion di desventaha.
E impasse ta bai yega un punto cu na final un grupo tin cu bai paga pa e decision aki, sea ta pueblo mes cu aumento drastico den prijs pa muchananpor bai scol of un subsidio di gobierno cu tambe ta fondonan di pueblo ora cu retiro cuminsa cai. Locual cu e mandatario a ‘spaar’ di fondonan di Enseñansa lo mestersali toch di pueblo di un of otro manera pa por salbaguardia e calidad y hygiena pa muchanan y maestronan.
Tambe Parlamento a ricibi un carta di Scolpaso pa futuro y Emmaschool cu ta pidi atencion di Parlamento y gobierno pa motibo cu e fusering no ta bayendo mucho bon. Tin hopi pregunta ainda cu e maestronan ta desea pa wordo delibera riba nan. No despues cu e la pasa caba sino awor cu tur cos ta den planning ainda. Tambe tin pregunta ariba e edificio di ScolPaso pa Futuro na Irausquinplein si Reina Beatrix lo hañe? Of nan lo muda pa nan edificio original cu ta parcetambe ta den renobacion.


text:
E specialistanan di ADC
ADC ta invertí kontinuamente den konosementu i ekspertisio pa keda e laboratorio lokal ku ta destaká. Ta stimulá e kolaboradónan pa oumentá nan konosementu siguiendo kursonan i formashon adishonal.
Tur departamentu di ADC ta konta ku téknikonan profeshonal di laboratorio kapas i altamente formá.
Nos specialistanan
Sera konosí aki bou ku e spesialistanan di ADC.
Drs. Lars Althaus
Forensisch Patholoog
Dr. Nasser Ajubi
Klinisch-Chemicus
Drs. Jose Archuleta Arteaga
Klinisch Patholoog
Drs. Nina Kooij
Klinisch Patholoog


text:
Scol Piloto
Pa por sigui tur desaroyo den e Scol Multilingual di cerca y guia e scolnan cu ta introduci e programa multilingual debidamente, a scoge pa cuminsa prome cu dos scol preparatorio y dos scol basico. E scolnan aki ta evalua e material y ta duna nan opinion riba e programa y e sosten cu nan ta ricibi, pa asina tin espacio pa por haci coreccion na tempo.
Scol preparatorio
E scolnan preparatorio cu ta participa na e Proyecto Scol Multilingual ta:
-
Trupial Kleuterschool
-
Colegio Conrado Coronel
A introduci e programa multilingual den e dos scolnan preparatorio aki desde aña 2009.
Scol basico
E scolnan basico cu ta participa na e Proyecto Scol Multilingual ta:
-
Colegio San Hose
-
Colegio Conrado Coronel
Desde augustus 2012 a introduci e programa multilingual den klas 1 di e dos scolnan basico aki.
Ta tene contacto regular cu e scolnan preparatorio y basico pa asina por monitorea di cerca con e programa ta desaroya na nan scol y pa prepara e maestronan pa loke ta sigui ainda den e proximo añanan.
A base di e experiencia den e scolnan piloto ta prepara e programa final y un trayecto di implementacion ahusta pa por cuminsa implementa e programa multilingual den otro scolnan preparatorio y basico tambe.Scroll To Top


text:
SOCIALMEDIABROS
MERKADEO DIGITAL
&KOMUNIKASHON
Saka e máksimo for di Instagram, Facebook, LinkedIn i Google Adwords. Bo ke sa kiko nos por hasi pa bo? Scroll i sigui lesa òf traha un sita!
Servisionan
Di Facebook-marketing te kreashon di kontenido, nos ta hasi tur esei i hopi mas !
Ophetivonan
Di kombershon te brand awareness, huntu nos ta logra bo metanan.
Kasonan práktiko
Di trabou pa instansianan komersial te esnan ku ta non-profit, asina'ki nos ta hasi'é.
NOS
KLIENTENAN
Kampañanan eksitoso pa nòmbernan tantu grandi komo menos grandi. Un bista riba nos trabou i nos klientenan:
BO KE LOGRA
ÉKSITO
RIBA RET?
Bo ke kosechá éksito ku bo propagandanan riba ret? Tuma kontakto ku nos pa un introdukshon grátis sin obligashon!
NOS
PAKETENAN
Banda di kampañanan di merkadeo online trahá na midí nos ta ofresé tambe algun pakete di propaganda online standardisá. Eventualmente por añedí produkto ku ta nesesario pa ehekushon eksitoso di bo kampaña di merkadeo. Nos por uza tur plataforma i kanal na nos alkanse. Tambe si bo ta deseá, por kombiná esakinan ku strategia, konsepto i produkshon di un wèpsait)
Deskripshon kla i raspá. What you see is what you get. Skohe e pakete ku mihó ta pas na bo metanan i presupuesto i logra resultadonan konkretu i ku bo por midi.
Pakete 1 - Awareness
Sea ku bo ke introdusí un produkto nobo riba merkado, posishoná bo negoshi òf konstruí un community. Nos ta sòru pa bo bira konosí pa bo grupo di enfoke prinsipal.
Pakete 2 - Awareness + Websites traffic
Bo ke mas tráfiko di hende di kalidat riba bo wèpsait? Pensa bon ken bo ke reach i ku ki meta.
Pakete 3 - Full Funnel
Bo ke skor kombershon?Konstrukshon di un funnel fuerte ku ta uza téknikanan sabí pa targeting ta reseta pa un bon conversion ratio.
Pakete 4 - Event Promotion
Bo ke promové un evento riba social media? Nos ta kita bo strès i dunabu resultado.
Interesá den 1 dje paketenan aki riba? Klek riba e boton bèrdè i sigui e pasonan simpel pa risibí un oferta sin niun obligashon!
TOKANTE
NOS
SocialMediaBros ta un kolaborashon entre e kompanianan SocialMediaMen, ICON Strategy & Branding i The Ç;
Den 2015 Gino (ICON) i Niels (The Ç) a asistí na un charla kaminda Chris i Laurens di SocialMediaMen ku tabata bishitando Kòrsou a duna un tremendo presentashon kòrtiku pero hopi efektivo tokante di social media. E kos a klek mesora i nan a disidí di uni forsa pa sirbi klientenan den Karibe mihó posibel. Eksperensia i kontakto lokal kombiná ágilmente ku e knowhow tékniko nesesario, For di e momentu ei e kolaborashon aki a resultá den ehekushon eksitoso di hopi enkargo riba e islanan. Durante varios seshon di brainstorm informal a pone e base pa SocialMediaBros por a nase; strukturá di tal forma pa duna klientenan e oportunidat pa saka máksimo probecho di e exposure ku nan por haña simplemente dor di laga nos pone e medionan di e tempu aki traha pa nan sin ku nan mester profundisá nan mes den e materia. Drenta den e mundu di social media awor i optené resultadonan ku bo por midi rápidamente.


text:
Tene bon cuenta cu lo siguiente:
- Pa bin na remarca pa un of ambos subsidio manera ariba menciona, e entrada anual di e mayornan di e studiante concerni no por ta mas halto cu Awg. 37.000,= pa aña; e subsidio maximo pa buki/GRM pa cada yiu ta Awg. 550,=;
- Si bo ta haya entrada di “bijstand” di Gobierno, bo mester acudi na Departamento di Asunto Social pa un declaracion anual prome cu bo bay na oficina di Servicio di Impuesto;
- Si bo tin entrada di pensioen, bo mester acudi na S.V.B. den Vondellaan pa un declaracion anual prome cu bo bay na oficina di Servicio di Impuesto.
Pa mas informacion por tuma contacto cu Departamento di Enseñansa, seccion di Facilidad di Estudio y Guia.


text:
Biahe di Studiantenan pa Hulanda
Den transcurso di e siman nos dilanti mas cu 200 studiante lo ta rumbo pa Hulanda pa inicia nan periodo di estudio na HBO of WO.
Lening Reisticket
Departamento di Enseñansa seccion Studiefaciliteiten encarga cu Arubalening a ricibi e confirmacionnan necesario como tambe e tickets di biahe pa Hulanda for di e agencia di biahe.
Informacion di AZV pa Studiante
Bo ta bay laga Aruba pa bay studia den exterior. Esaki ta nifica cu durante e periodo di estudio den exterior bo no ta sigura na AZV y cu bo mester kita bo registracion for di AZV.
Encuentro di POC
Den Haag – Na Cas di Aruba (Arubahuis) a tuma lugar den fin di siman un encuentro informal cu e miembronan di e Plaatselijke Opvangcommissies (POC).
Inscripcion pa Prueba di Naturalisacion 2017
Seccion Examenbureau di Departamento di Enseñansa Aruba ta informa cu e di dos ronda di inscripcion pa e Prueba di Naturalisacion (Naturalisatietoets) pa aña 2017 ta habri entrante dia 1 di augustus 2017.
Zwangerschapsverlof den Enseñansa
Ley ta stipula cu e 12 simannan di zwangerschapsverlof ta conta pa tur trahado femenino, sea di sector publico of priva. Esaki ta conta tambe pa tur maestra/docente di scol, di tur directiva di scol.
Lesa mas
Minister Yrausquin na Wageningen University and Research
Den Haag – Minister Plenipotenciario Juan David Yrausquin a haci un bishita di trabou hunto cu funcionario di Arubahuis Roy Hart na Wageningen University and Research (WUR).
Resultado di Examen 2017
Departamento di Enseñansa Aruba (DEA) a ricibi for di Dienst Inspectie van het Onderwijs e resultado di examen despues di e “1e y 2e tijdvak” pa aña escolar 2016-2017 di alumnonan cu a participa na examen riba nivel di EPB, MAVO, HAVO y VWO.
Vakantierooster 2018-2019 aproba
Departamento di Enseñansa ta informa cu e Vakantierooster pa aña escolar/academico 2018-2019 y e ATV-dagen Onderwijspersoneel pa aña calendario 2019 ta aproba.
Examenbureau cera pa mantencion
Departamento di Enseñansa Aruba (DEA) ta informa cu Examenbureau ubica na Belgiestraat 2 na Eagle lo ta cera pa matencion diabierna dia 14 di juli proximo desde 11or di mainta. Ta pidi disculpa pa cualkier inconveniencia y ta gradici pa e comprension.


text:
Pa por mira e buki Lánthùisnan di Kòrsou digital, por fabor klik riba e link akibou;
Lánthùisnan di Kòrsou
Prenda presioso di pasado
E buki Lánthùisnan di Kòrsou ta e promé buki ku ta duna un bista kompletu di tur lánthùisnan di Kòrsou – tantu di esnan ekstistente komo di esnan ku ya no t’ei mas. Ademas di un kantidat grandi di potrèt di e lánthùisnan i eksperensha di esnan ku a biba akiden, tambe tin atenshon pa historia i arkitektura.
Duivelsklip, Groot Sta. Martha, Brievengat – ta djis algun nòmber di lánthùisnan ku ta kishikí nos imaginashon. Nos isla konosé mas di shen di e lánthùisnan aki, rekuerdonan di plantashi i kas na kunuku. E forma di konstrukshon ta úniko na mundu: un estilo Europeo, mayoria di biaha Hulandes, adaptá na nos sirkunstansha tropikal i material di konstrukshon disponibel. Pater Paul Brenneker ta papia kla tokante historia di e lánthùisnan aki:
‘Mi ta atmirá e lánthùisnan pa nan estilo, eimes mi ta odia nan pasobra nan ta monumento di krueldat lantá ku trabou fòrsá i halá di zjuip’
DESTINO NOBO
Den delaster dékadanan a restaurá hopi di e lánthùisnan i hopi biaha nan a haña funshon i konstrukshonnan moderno den banda. Algun ta sirbi ketu bai komo kas pa biba, otronan awor ta albergá, restorant, hotèl, museo, biblioteka òf kantor.
E buki ta mustra e variedat grandi pero tambe e estado ku e lánthùisnan ta na e momentu aki: for di dekadensia i ruina te kuido intensivo, tin biaha ku ekstenshonnan hipermoderno. Di kas na kunuku simpel te kas di plantashi den tur su grandesa.
TOKANTE E FOTOGRAFONAN
Ton Verkuijlen ya tin diferente buki di fotografia riba su nòmber manera, Pietermaai 1715-2015.
Brett Russel a haña rekonosimentu pa motibu di su retratonan pa entre otro Joods Historisch Museum na Amsterdam. Entre nan dos nan a fotografiá tur e 78 lánthùisnan eksistente.
TOKANTE E ESKRITORNAN
E periodista Jeannette van Ditzhuijzen a indagá den historia di hopi diferente lánthùis i a sa di trese dilanti hopi hecho i anekdotanan. Van Ditzhuijzen a publiká diferente buki tokante Kòrsou serka LM Publishers, manera Geschiedenis in Steen i Kas di Shon. Arkitekto Michael Newton a skibi tokante historia i arkitektura di e lánthùisnan kaminda el a pone atenshon tambe na e kultura di plantashi, materialnan i estilo di konstrukshon. François van der Hoeven i e Werkgroep Archeologie Curaçao a investigá, deskribí i saka potrèt di mas di setenta ruina i fundeshi di lánthùisnan ku a bai pèrdí. Carel de Haseth a entrevistá (èks) habitantenan di diferente lánthùis: Daisy, Andrés i Pedro Casimiri, Marcel van Henneigen, Bob Pinedo, Stella Sprockel i Chris Winkel.
FUNDASHON CURAÇAO STYLE
Fundashon Curaçao Style ta publiká e buki Lánthùisnan di Kòrsou na okashon di nan di binti aña di eksistensha. Meta di e fundashon ta pa hasi e herensia kultural di Kòrsou konosí, tantu pa medio di palabra komo imagen.
LM PUBLISHERS
Ta un kas editorial independiente ku buki tokante arte i kultura rònt mundu, informashon tokante pueblonan indígeno, durabilidat i e problemátika di desaroyo. Nan tin interes speshal pa Surinam, eks-Antianan i Indonesia.
DATONAN DI E BUKI
Lánthùisnan di Kòrsou, Prenda Presioso di Pasado (ISBN 978460225284)
Fotografia: Ton Verkuijlen, Brett Russel e.a. l Teksto: Jeannette van Ditzhuijzen, Michael Newton, François van der Hoeven i Carel de Haseth | LM Publisher huntu ku Fundashon Curaçao Style
E buki ta na Hulandes Landhuizen van Curaçao – Juwelen uit het Verleden (ISBN 9789460225116)
Na Ingles Plantation Houses of Curaçao – Jewels of the Past (ISBN 9789460225253)


text:
Kobramentu di Penshun di AOV. “Nos ta preferá pa bo keda bo kas!”
Kobramentu di Penshun di AOV. “Nos ta preferá pa bo keda bo kas!”
Informashon spesialmente pa Klientenan kobradó di Penshun na MCB,
Den e dianan difísil aki, Maduro & Curiel’s Bank tin atenshon pa nos Penshonadonan. Nos lo preferá pa bo keda kas den bo ambiente seif. Na mes momentu nos ta konsiente tambe ku bo asuntunan bankario ta esensial. P’esei Maduro & Curiel’s Bank ta ofresé e siguiente servisionan spesial pa fasilitá i alabes protehá tur Penshonado ku ta kobra penshun di AOV.
Por fabor tuma bon nota di e siguiente orarionan ku MCB lo ofresé servisio solamente i spesífikamente na nos Penshonadonan ku mester kobra nan penshun:
Atenshon!! Djasabra awor, dia 28 di mart MCB su filialnan na Punda i Rio Canario ta habrí di 8or di mainta pa 12or di mèrdia eksklusivamente pa pago di penshun.
Pa akseso fásil na nos brènch na Punda, por hasi uso di e tereno di parker dilanti di Museo Marítimo na Skalo (dilanti di MCB Punda).
Djaluna 30, djamars 31 di mart i djarason 1 di aprel di 8or di mainta pa 10or di mainta e filialnan di MCB Brievengat, Punda, Rio Canario, Rooi Catootje i Sta. Maria lo ofresé servisio di kaha solamente na penshonadonan. Esaki ta konta pa tur penshonado ku no tin un tarheta di Bankomatiko ainda pa kobra penshun.
Tene kuenta ku konforme reglanan vigente nos lo permití solamente un kantidat limitá di kliente pareu den nos brènchnan. Nos ta pidi nos penshonadonan ku haña nesesario pa tòg bini Banko pa kobra, pa por fabor sigui e instrukshonnan di nos kuerpo di seguridat.
Pa fasilitá tur penshonado ku ta keda kas pa motibu di e restrikshonnan, pero ku no tin un tarheta di Bankomatiko, MCB ta ofresé e siguiente servisio: MCB lo aseptá un karta, entregá pa un familiar di e penshonado, komo un apoderashon (machtiging) pa un miembro di famia di e penshonado por kobra pa e penshonado. Por entregá esaki na kualke brènch. E miembro di famia por kobra un montante máksimo di NAf. 250,- kèsh p’e penshonado.
Tuma nota ku e siguiente informashon MESTER ta indiká den e karta:
Nòmber i fam di e penshonado, number di identifikashon bálido di e penshonado, nòmber i number di identifikashon bálido di e persona ku ta bin kobra p’e penshonado, firma di e penshonado.
E persona ku ta keda apoderá (gemachtigd) MESTER trese e rekisítunan menshoná den e karta (identifikashon bálido di e penshonado i tambe identifikashon bálido di su mes) pa nos por prosesá e transakshon.
Nos ta hasi un súplika na tur Penshonado ku no tin un tarheta di Bankomatiko ainda, pa hasi petishon pa esaki tambe den e karta i asina fasilitá nan kobransa di penshun otro luna i den futuro.
Penshonadonan ku no tin un tarheta di Bankomatiko, i tampoko tin nesesidat di kèsh, sinembargo mester hasi pago di utilidat (UTS, TDS, Aqualectra, Flow), por skibi nan number di kuenta, pone nan nòmber i firma riba e resibu. Un familiar por entregá esaki na kualke brènch i nos lo prosesá e pagonan akí debidamente.
Nos ta urgí tur penshonado ku tin un tarheta di Bankomatiko, pa hasi uso di esaki na kualke un di nos
42 Bankomatikonan ku ta den servisio pa nan kobra nan penshun i asina evitá bishita innesesario na nos filialnan.
Nos ta enkurashá tur Penshonado ku tin un Bankomatiko i mester paga nan resibu di utilidat, pa hasi esaki na kualke terminal di Pagomatiko òf manera hopi ya a kustumbrá, hasi uso di MCB Online Banking pa hasi bo pago i/òf transferensianan.
Maduro & Curiel’s Bank ta sigui hasi su máksimo esfuerso pa brinda e servisio di kustumber na nos penshonadonan tambe, teniendo kuenta ku e medidanan di prekoushon komo tambe e reglanan di ofisialnan di salubridat en konekshon ku e Corona Vírùs (COVID-19).
26 di mart 2020.


text:
REFINERIA DI KORSOU TA PONE BESLAG RIBA INVENTARIO DI BOPEC PERO TA SALBAGUARDIA SUMINISTRO NA BONEIRU I SALARIO DI TRAHADONAN DI BOPEC
REFINERIA DI KORSOU TA PONE BESLAG RIBA INVENTARIO DI BOPEC PERO TA SALBAGUARDIA SUMINISTRO NA BONEIRU I SALARIO DI TRAHADONAN DI BOPEC
Willemstad 2 di Aprel 2020- Refineria di Kòrsou (RdK) djaweps dia 2 di aprel a pone beslag riba inventario den tankinan na Bonaire Petroleum Company (BOPEC.) RdK na momentu di pone e beslag a tene debido kwenta pa salbaguardiá suministro di kumbustibel na pueblo di Boneiru i pa garantisá pago di salario di trahadonan di BOPEC.
Curoil resientemente a risibi un último lisensia di OFAC kwa ta has’é posibel pa Curoil por komersialisá 85 mil bari di produkto petrolero ku tin den tankinan di BOPEC. Esaki lo sirbi pa abastese e merkado di Boneiru. E fondonan di e benta lo bai den un asina yama “escow account” for di kwa lo por sigui paga e salario di e trahadonan di BOPEC. Komo ku no tin mas posibilidat pa Boneiru benefisiá di e produktonan den tankinan di BOPEC, RdK a pone beslag riba loke a sobra den inventario . RdK a pone beslag anteriormente riba e instalashonnan di BOPEC.
E rason pakiko RdK a pone e beslag riba, tantu instalashon komo e inventario den tankinan di BOPEC ta ku ya pa algun tempu kaba RdK ta den un proseso pa logra haña pago di Refineria Isla, di kua Petroleos De Venezuela ta doño di dje. E esfuersonan aki no ta dunando resultado satisfaktorio. E komportashon di Refineria di Kòrsou i PDVSA no ta nobo. Tin bastante kreditor den mundu ku PDVSA debe i ku nan no ta pagando nan pa basta tempu kaba.
RdK ke suprayá un biaha mas ku pueblo di Bonaire i trahadonan di BOPEC por ta trankil ya komo ku e ponementu di beslag dor di RdK riba inventario den tankinan di BOPEC lo no afektá ni e suministro di kombustibel na komunidat Boneriano ni pago di e salario di trahadonan di BOPEC.


text:
35-2019 – KvK a tene un reunion fructifero cu Minister di Finansas tocante reforma fiscal.
Oranjestad – Diahuebs 22 di augustus, Camara di Comercio y Industria Aruba (KvK) a tene un reunion cu Minister di Finansas, sra. Xiomara Ruiz-Maduro.
E reunion tabata uno positivo caminda tanto KvK como e Minister a discuti abiertamente riba e punto di impuesto en particular e importancia pa laga BBO riba recibo y e consecuencianan cu esaki ta bin cune.
KvK a informa Minister riba tur e beneficionan cu ta presenta si laga e BBO riba e recibo. Gobierno y e consumidor ta beneficia di e transparencia aki. E consumidor por verifica kiko ta e prijs real y kiko ta su pago na BBO/BAZV/BAVP. Pa comercio e administracion ta hopi simpel y barata, uzando paketenan di computer di mercado of un bon manual di papel cu por cumpra den boekhandel, pa cumpli cu calculacion y pago. KvK a expresa su preferencia pa tin un tarifa unico di 6.0% di benta di Producto y Servicio solamente (sin inclui e suma di impuesto) ariba di bon, cu mester ta completamente identico cu e pago cu tin cu haci pa Gobierno, uzando e modelo, por ehemplo di Merca. Minister a tuma nota di tur e informacion cu KvK a trece dilanti den forma abierto y a informa cu e lo sinta cu tur stakeholder pa tende tur sugerencia cu nan lo por tin. Pa loke ta e cambio di BBO pa otro sorto di belasting indirecto, KvK a conseha Minister pa considera e forma di cobra BBO manera sugeri, ya cu esaki ta ofrece varios beneficionan p.e. e ta sumamente rapido l pa implementa. KvK tambe a entrega Minister un sinopsis y comparacion di e diferente impuestonan indirecto den uzo awendia y di cada uno su beneficio of desbentaha y con KvK a yega nan e decision pa sugeri e modelo di sales tax pa cobra nos BBO/BAZV/BAVP. KvK a pone su organizacion disponibel pa sinta cu e comision cu ta trahando riba e reforma fiscal pa splica tur locual KvK a presenta.
KvK kier a alerta e Minister riba e situacion di competencia inhusto di cierto wholesalers y comerciantenan den tienda ta confronta cune diariamente. Tin comerciantenan preocupa cu tin negoshinan ilegal cu diariamente ta importa productonan y ta capas di pone prijs mas abou pasobra nan no ta cumpli cu rekisitonan pa haci negoshi manera registra e negoshi y paga belasting. KvK ta sostene e empresarionan y hopi di nan ta kere den competencia pasobra esaki ta hisa e calidad di e producto y servicio y di nan benta ta cumpli cu belasting y beneficionan social di empleado. Pero e comerciantenan ta haya cu esaki mester keda den un forma husto caminda ta reina un ‘level playing field’. Un comerciante cu ta cumpli cu ley no por competi contra negoshinan ilegal cu no ta cumpli cu leynan di impuesto. Esaki ta resulta cu e gastonan pa mantene un negoshi ta mucho halto anto KvK tin diferente option con pa combati esaki.
KvK su intencion ta pa hunto cu Gobierno yega na solucionnan practico y factibel. Comercio mester por sigui crece door di elimina e obstaculonan cu nan ta confronta cune manera red tape cu ta obstaculisa e negoshi pa establece door di trece mas gasto y perdemento di tempo. Si nos kier stimula comercio y inversionistanan, e ora Gobierno tin cu percura cu e leynan ta facilita y duna espacio na negoshinan pa establece y haya forma pa haci ganashi mientras ta cumpli cu ley y paga impuesto di e negoshi.
E reunion a duna indicacion di un bon relacion y cu tin un caminda pa cana pa yega na un bon reforma fiscal. KvK ta positivo y a indica na Minister cu KvK kier contribui pa hunto cu Gobierno traha na bienestar di Aruba.
Directiva di KvK ta agradecido pa e oportunidad presenta pa expresa su punto di vista y scucha esun di Gobierno den reunion aki.
Aruba, 23 di augustus 2019
Camara di Comercio y Industria (KvK)Scroll To Top


text:
KRALENDIJK – Delno Tromp bou di e nòmber ‘Denchi’, ta ofrese na e pueblo di Boneiru un eksposishon di arte titulá, Koonookoo Life & More. A skohe e biaha aki pa tene e eksposishon pa un periodo di 2 luna for di 21 di novèmber 2020 pa 16 di yanüari 2021 entre 12’or di mèrdia pa 6’or di atardi, di djaluna pa djasabra.
Ta organisá e aktividat durante un temporada largu (8 siman), esaki pa evitá ku hopi hende ta presentá na mes momentu. Por tin solamente 20 hende den e edifisio. Ta importante pa tene kuenta ku e medidanan di último tempu, relashoná ku e pandemia di Corona vírùs.
Den e eksposishon aki Delno Tromp ta trese diferente arte dilanti i e parti ku sigur lo bai resaltá ta kolonan bibu ku e ta usa. Arte, obra di man i potrèt pa asina bende nan i rekoudá fondo. Esaki ta e di dos eksposishon di arte ku Delno ta presentá, e otro tabata aña pasá i ku a haña hopi bishitante. E fondo ku a generá e tempu ei tambe a bai pa un bon kousa.
E biaha aki a skohe Prinses Wilhelmina Fonds Bonaire, organisashon ku su meta prinsipal ta konsientisá e pueblo kon pa kuida bo salú kontra e malesa di kanser. Tambe e fundashon ta yuda esnan den nesesidat ku ta sufri di e malesa di kanser. E ganashi generá di e obranan ta bai komo donashon pa e fundashon.
Por bishitá e sitio di eksposishon di djaluna pa djasabra 12or di mèrdia pa 6or di atardi. E lugá ta situá den un di e lokalnan di e sentro komersial na waf Nello Craane (Waf di sùit).
‘Prinses Wilhelmina Fonds’ ta hopi kontentu ku Delno Tromp, loke e ta hasi pa generá fondo pa e fundashon. Delno ta satisfecho i kontentu ku e por organisá esaki pa un bon kousa i ta gradisí esnan ku a duna un man pa realisá e proyekto. Un danki spesial na Deepak Daryanani, kende ta un di e spònsernan di e eksposishon di arte; ‘Koonookoo Life & More’.


text:
Den e ultimo 8 añanan e gobierno actual a inverti hopi placa pa embeyece nos pais, di cual por a uza e placa pa duna un mihor calidad di servicio na cuido mental y e problematica di adiccion. Consecuencia di esaki cu por a nota ta cu e problematica di adiccion a conoce un crecemento espantoso den e ultimo añanan, di cual ta hopi visibel den tur districto di Aruba.
Partido MEP ta tuma e problematica aki hopi na serio y lo contraresta esaki di tur angulo y riba tur nivel. Nos por a tuma nota cu tur proyecto di cual partido MEP a logra den nan gobernacion, lamentablemente e gobierno actual a destrui nan den e ultimo 8 añanan. Mas a un cuido di adiccion a bay di malo pa peor.
Nos di partido MEP ta realisa nos mes cu e problematica di adiccion ta uno bastante serio, complica y cu e solucion ta rekeri profesionalismo, sosten y energia di hopi. MEP lo percura pa e cuido necesario lo t’ey y lo ofrece esaki manera mester ta. Mundialmente (PAHO, WHO) ta considera adiccion un malesa cronico cu mester su atencion specifico pa loke ta trata e cuido. E gobernacion actual a considera adiccion como un problema hudicial y a ponele bou ministerio di Hustica, unda cu no a mira e persona cu un problema di adiccion como un pashent cu mester yudansa pa su malesa, sino como un persona cu ta un criminal. Prome cos cu partido MEP lo haci ta, trece e problematica aki bek bou di Ministerio di Salud. Asina nos lo decriminalisa e adicto. Un adicto ta un persona cu ta sufri di un enfermedad y mester trat’e manera un persona cu ta sufri di un enfermedad.
Mas a un e gobierno actual a kibra tur e lasonan cu MEP a percura pa Aruba tin cu e organisacionnan den exterior, por ehempel na Merca, esta UNDCP (United Nations International Drug Control Programme), cual a trece cu ne cu tur organisacion den exterior a perde nan confiansa den Aruba. MEP lo percura asina cu drenta den gobernacion pa trece bek y drecha tur e lasonan internacional riba tereno di adiccion.
Prevencion
Prevencion mundialmente ta conoci pa ta mas barata cu cuido clinico. P’esey mes MEP lo bin cu programanan riba tereno di prevencion, riba uzo/mal uzo di droga y alabes ta evita cu adiccion lo sigui crece na Aruba. Prevencion riba adiccion mester forma parti di curiculo den enseñanza.
Rehabilitacion
Nos lo percura pa un biaha mas e cadena di cuido den adiccion lo ta e ehempel pa cuido aki na Aruba, manera esaki tabata tempo di e gobernacion di MEP. Iniciativa priva, iniciativa publico lo wordo reenforsa. E cadena di cuido mester guia e adicto for di riba caya te na un ciudadano respeta y productivo den nos comunidad. Pa cu e ultimo aki lo pone prioridad riba e siguiente institucionnan:
Amplia e oficinanan di Consultorio pa Asunto di Adiccion den diferente bario (San Nicolas, Oranjestad, Santa Cruz, Noord); amplia instituto pa e personanan bou di curatela; bin cu institucion special pa esnan cu ta sufri un malesa psikiatrico y adiccion (double trouble);
introduci bek shelter pa esnan cu no tin lugar di biba y cu ta riba caya; bin cu un institucion special pa nos hobennan cu tin un problema di adiccion; amplia e cantidad di HALF Way House unda lo tin pa hende homber y hende muhe.
Educacion
Partido MEP lo garantisa e cuido y e servico pa esnan cu tin un problema di adiccion door di garantisa cu lo tuma profesionalnan den servicio riba dicho tereno. P’esey mes MEP lo educa y percura pa tur material y espacio pa nan por traha na un forma respetabel y profesional. Lo mester introduci un curiculo specifico riba tereno di psikiatria y adiccion na tanto Colegio EPI (sector Salubridad & Servico), como na Universidad (Bacholor in Social Work) pa e profesionalnan por brinda e guia y tratamento cu cada adicto mester. Alabes MEP lo precura pa tin her-, om- y bijscholing di profesionalnan trahando regularmente cu e personanan cu tin un problema di adiccion.
Partido MEP lo percura y ta garantisa cu salud mental di e pueblo Arubiano lo yega e nivel cu e mester ta y lo pone sin mas atencion na e problemanan relaciona cu drogadiccion. Nos di partido MEP y mi persona cu 33 aña di experencia riba cuido mental y adiccion, ta sigur cu e calidad di bida y prosperidad di e pueblo aki lo por bira realidad, ora nos drenta gobierno dia 22 di september binidero!


text:
WILLEMSTAD – Enbista ku pa hopi aña kaba nos organisashon ta konfrontá problema ku e kantidat di rèfri ku tin disponibel pa dirigí weganan I teniendo kuenta ku kampeonato hubenil I kampeonato superior ta pendiente pa kuminsá I ku e weganan hubenil ta keda dirigí pa e mesun rèfrinan, e situashon di skarsedat ta bira aun mas serio.
Pa e motibu aki direktiva un biaha mas ta bai organisá un kurso di rèfri, di moda ku nos lo por tin sufisiente rèfri.
Ta e intenshon pa start ku e kurso fin di ougùstùs 2013.
Pa e kurso aki tur organisashon mester manda hende pa partisipá.
Pa e kampeonato benidero tur organisashon mester tin por lo ménos 1 rèfri I pa siguiente kampeonato kada tim di organisashon mester tin por lo ménos 1 rèfri.
Personanan ku no ta afiliá na ningun organisashon tambe por inskribí.
Ta súplika organisashonnan pa inskribí nan kandidato no mas lat ku djabièrnè 23 di ougùstùs 2013 na sekretariado di federashon edselsim@yahoo.com of na kennava@mail.com.


text:
NOTISIA.
BONEIRU.
DIVI DIVI AIR A KUMINSA BULA OFISIALMENTE KU E TWIN OTTER.
Awe Boneiru a risibi e prome buelo ofisial di divi divi air ku e avion twin otter.
Tabata un momentu di alegria pa donjo nan di e kompania.
Un delegashon ofisial di gobiernu di Boneiru a bai risibi e twin otter na su yegada na airopuerto flamingo.
Sin lugar a duda un adelanto pa loke ta e konekshon aereo entre e islanan.
Pabien na e famia di divi divi air y pabien na Boneiru.
FUENTE: AIMED AYUBI.
NOTISIA KU BO POR KONFIA.


text:
Struktura
E struktura aktual di organisashon di e Ofisina di e Defensor di Pueblo a wòrdu determiná na aña 2017. Den e struktura aki e formashon di e Ofisina ta komo siguiente:
- Sekretario di e Defensor di Pueblo/ Hefe operashonal (1)
- Hefe di konseho hurídiko i Investigashon (1)
- Tratadó di keho (3)
- Hurista (1)
- Kolaboradó di team di maneho (1)
- Kolaboradó atministrativo (1)
E Ofisina di e Defensor di Pueblo ta konta aktualmente, banda di e Defensor di Pueblo, ocho (8) kolaboradó.
Entrega keho
Tur hende tin derechi di hasi un petishon na Ombudsman pa hasi un investigashon riba e manera ku un organo gubernamental komporta su mes den sierto situashon ku un siudadano of persona di legal.
Den media
Programa informativo Ombudsman 2020
Episodio 4 - Transparensha di Gobernashon
(Transmishon 3 novèmber 2020)
Orario di ofisina
Nos ora nan di ofisina ta di djaluna te ku djabierne.
Inloop: 08.30 - 11.30
Sita: 14.00 - 15.30


text:
Oranjestad, Aruba: Diasabra ultimo Refineria di Aruba N.V.
(RdA) a organiza un evento dedica specialmente na e baluartenan di refinacion di petroleo
na Aruba. E lista di invitado tabata consisti di ex-trahadornan di Lago Oil & Transport
Company, Coastal Aruba Refinery, Valero Aruba Refinery y tambe nan respectivo
companianan di Marketing & Supply. E mainta tabata yena cu emocion ora cu coleganan a
reuni na un lugar special—cu ta den parkinglot di ex Esso-club (Nanki) den ora nan di
mainta, pa asina reviva y comparti algun memoria y anectodonan trahando pa decadenan
den refineria.
E team di RdA y Fuels Marketing & Supply Aruba N.V. (FMSA) tambe tabata tey
presente pa asina por a sera conoci mas di cerca cu esnan cu a percura pa mantene
operacional un di e pilarnan economico vital di nos isla. Ta importante pa menciona, cu
varios di e miembronan di e equipo di RdA y FMSA no ta cara nan desconoci den e mundo
petrolero y tabata un placer pa encontra cu nan ex-coleganan.
Pa yama boni bini a cuminsa cu bebida y snack sigui pa un discurso, despues e
invitadonan tabata tin e oportunidad pa combersa cu tur esnan presente. A sigui un brunch
fenomenal y a finalisa e programa di dia cu un discurso duna pa Sr. Alvin Koolman,
Managing Director y CEO di Refineria di Aruba N.V. cu a elabora un tiki riba e compania y
plannan pa futuro. Sr. Koolman a brinda na mes momento e oportunidad pa esnan presente
hasi pregunta riba e structura nobo di Refineria di Aruba y a elabora mas detaya di e
trayecto di negociacion cu a culmina na re-apertura di nos refineria. Awe 93 aña despues
Aruba por disfruta di un fundeshi solido di experiencia danki na esnan cu a crea esaki. Ta
importante pa reconoce nos hende nan cu a traha cu dedicacion pa hiba pais Aruba dilanti.
Durante e evento tabata tin fotografo y camarografo presente pa documenta cada
momento special pa RdA. Hopi tabata e comentarionan positivo. “Danki pa organiza un
evento asina unico aki pa nos”, Sr. Ramon Buckley a comenta ora cu a entreviste riba su
experiencia den refineria na Aruba y den exterior. “Mi ta recomenda tur hoben cu ta
interesa pa traha na Refineria pa aplica, paso ami mes tin recuerdo involvidabel na
refineria, ta loke Sr. Adolf “Dufi” Kock a comenta durante su entrevista. RdA tin intencion
pa organiza mas di e tipo di evento nan aki pa brinda e espacio pa tur experto den mundo
petrolero por intercambia experiencia y ideanan den un ambiente ameno manera tabata e
caso diasabra ultimo.
Gobierno di Aruba a funda Refineria di Aruba N.V. riba 1 di October 2016. RdA tin e
concesion di e terenonan, ta donjo di e facilidadnan, ta supervisa e huurdo, Citgo Aruba
Refinery pa cumplimento di e diferente acuerdonan firma. Fuels Marketing & Supply Aruba
N.V. desde 1 di october 2016 ta resorta bou di Refineria di Aruba N.V.


text:
Sero Largoweg – Diasabra mainta den careda di 6:30 polis di San Nicolas ta wordo manda Sero Largoweg 13, caminda un habitante lo a haya un persona ariba vloer y e tawata sangra.
Na yegada di patruya y tambe ambulance, nan ta bin constata cu e persona herida cu ta un homber, lo tin dos perforación di bala y cu e no ta duna señal di bida.
E momento ey a notifica tur instancianan concerni.
Vocero di polis Sr Lito Laclé a duna e siguiente relato na prensa.
“06.29 melding a drenta via Centrale Post cu na un adres Sero Largoweg un persona masculino a wordo encontra cu no ta duna senjal di bida. Ora cu patrouille a jega na e sitio a bin constata cu e tin perforashonan di bala. Na es momento aki patrouille San Nicolas, BFTO y recherche San Nicolas y demas autoridadnan ta na e sitio. Ainda nos no a identifica e persona. Kwalkier informashon cu por tin jama 100 of nos tiplijn 11141”.
Identidad di e persona, te na ora cu nos a traha e relato aki no a wordo divulga.
Momento cu nos haya e informacion oficial nos lo suministra esaki.


text:
ORANJESTAD – E detenidonan femenino den Korrektie Instituut Aruba (KIA) a muda pa nan departamentu nobo. Ku esaki KIA a alkansá e fecha límite ku wes a duna dos siman pasá despues di un bishita na e ‘kouchi di muhé’ ku mal fama.
E sirkunstanshanan den e kaminda di keda anterior tabata forma un menasa pa salú di e detenidonan, asina wes a husga despues di su bishita. P’esei KIA mester a pèrkurá pa den dos siman tin un departamentu renobá. Si no, lo a skòrs por lo ménos un hende muhé di su enkarselashon provishonal.
Propio sèl
Di un espasio ku tabata hole stinki di berpùt, di mas o menos 45 meter kuadrá kaminda e muhénan mester a baña, kome, drumi, i usa tualèt, nan a muda pa un kaminda ku kada unu tin su propio sèl ku un kama i un tualèt. “Un mehorashon’, abogado Chris Lejuez ta konfirmá. “Pero tabata nesesario. Nos no por pèrmití ku detenidonan ta resultá den un situashon inhumano. I nos mester evita sigur ku nos lo bai haña esaki normal.
Televishon
E detenido ku Lejuez ta defend ainda no ta kompletamente satisfecho ku su espasio nobo. Asina e dama ta keha di falta di privasia. Pasobra e sèlnan no tin bentana i for di nan toren di vigilansha e wardaprezunan por lur wak paden. Ademas ainda e kushina no ta kla i no a instalá televishon. Direktor di KIA Trudy Hassel a primintí ku riba término kòrtiku lo atende esaki i ku lo kologá kòrtina dilanti di e bentananan.
Outor Jackeliene Geeve


text:
Ban sigui mantene disciplina pa por tin e virus bou control
Nos no sa unda nos ta den e pandemia awor. Tanten cu no tin vacuna ningun pais por bisa cu nan a combati e pandemia. Hopi ta depende di cada un di nos comportacion. Nos hendenan tin di percura pa tene nan mes na reglanan di DVG manera pueblo a bin ta haci p’asina nos por percura pa domina e virus aki.
Mantene distancia social y laba man
Den bista cu pa awo no lo tin un vacuna cu lo ta disponibel nos tin di keda cauteloso y sigur tene nos mes na regla. Den esaki nos tin di keda mantene distancia social, bisti bo tapa boca y sigur laba man p’asina por reduci e riesgo di por ser contagia pero sigur plama esaki na otronan.
Bon trabou di crisisteam
Hopi no ta realisa cu crisisteam ta forma door di nos mesun hendenan di tera. Nos mesun hendenan a bin desde maart ta traha incanseblemente pa por percura pa contene e virus aki riba nos pais y sigur hopi hende no ta contento cu tur decision pero a ser demostra cu esakinan hunto cu e disciplina di nos hendenan a demostra di a funciona.
Un danki special na esnan cu directamente ta expone nan mes pa bienestar di Aruba
Mi kier a haci uso di e oportunidad aki pa gradici cada un pues di dokter te cu enfermero y tur otronan den cuido medico pero tambe esnan cu tin di percura pa seguridad y percura pa orden den e situacion di Covid aki entre otro cuerpo policial, brandweer y tur otro actornan cu ta expone nan salud, nan bida y di nan famia pa brinda nos cuido pero tambe seguridad riba nos isla. Danki na e gruponan aki tambe cu a bin ta traha incansablemente cu awe nos por ta orguyoso cu un biaha mas nos por a reduci e cantidad di contagio riba e pais aki pero sigur tambe brinda oportunidad di recuperacion.
Pa termina tin di keda acentua cu nos no a libra di e virus aki. Nos tin esaki controla pero si nos no mantene disciplina e virus invisibel aki lo por expande un biaha mas rapidamente. Pues ta pidi pa keda cu e disciplina di mantene distancia social, laba man y usa tapa boca.


text:
KRALENDIJK — Awe mainta algu prome ku 11or a tuma luga un aksidente na krusada net dilanti stadion di playa. Aki nan 2 golfcart a duda pa sali na e krusada i e outo di famia kolo blou/berde a pega nan tras pa sali sin wak ku e pickup tabata biniendo direkshon pariba. Esaki tabata e kousa di e aksidente na e krusada aki awe mainta, e shofur di e outo di famia a bai for di su konosemtu despues di e choke aki i ambulans a transporte pa poli pa tratamentu mas avansa. Al mismo tiempo un outo di e kompania CRS tabata rumbo pa e aksidente i net dilanti misa di playa a hala riba banda kontrali pa evita trafiko i a dal den banda di un outo suzuki swift ku tabata rumbo pa kaya korona. Na e aksidente aki no tabata tin herido pero polis a bini na e sitio pa dirigi trafiko.
FUENTE: LIVE 99 FM


text:
KRALENDIJK – Djasabra último poko promé ku 9’or di anochi Radio Live 99.9 FM a haña e informashon pa tuma nota di un situashon, na momentu ku outoridatnan polisial tabata den sentro di suidat di Kralendijk. Polis a atendé ku diferente vehíkulo ku a blòkia e sitio pa lora den e ‘parkeerplaats’ dilanti ofisina di Gobièrnu. Ya pa algun tempu ta notabel entre otro riba “Facebook” tokante e situashon dilanti ofisina prinsipal di gobièrnu i dilanti FXDC Pòst. Outomobilistanan no ta respetá e sitio i ta stashoná outo i blokia e kaya. Polis tabata presente i a yama kran pa hisa e vehíkulonan ku tabata blòkia e kaya i bai ku nan warda di polis. No tin duda ku e tipo di akshonnan aki lo sigui un ora pa otro pa atendé ku outomobilistanan ku no ta respetá e sitio. E mes anochi poko mas trempan polis tabatin kontròlnan di tráfiko na diferente sitio.
Potrèt ta duna un bista momentu ku polis tabata atendé ku e vehíkulonan na e sitio.


text:
Oranjestad-Sra.Xiomara Ruiz Maduro parlamentario di partido Mep a duna di compronde cu tin otro medida na caminda.
Sra.Ruiz Maduro a bisa cu e medida ta concerni ensenansa ya cu 20 porciento mester por wordo corta den locual ta presupuesto escolar. Maduro a sigi bisa cu es decir locual ta e cabesantenan esnan cu ta dirigi na fundacionnan di e scolnan pa mira con ta corta 20 porciento den locual ta nan gastonan y e hora ey e presupuesto por haya e forma na unda cual Ministro Irausquin kier pa e yega na dje.
Sra.Ruiz Maduro ta amplia mas via nos Player:


text:
PHILIPSBURG – Na Sint Maarten tur hende ta buska awa. Shafùr di taksi Anne Marie ku hopi esfuerso a buska su kaminda den e kayanan destruí pa e hiba un grupo di turista franses aeropuerto. Awor e ta bai kore rònt un dia largu ku dos tim di kámara hulandes ku a yega ku un Hercules di forsanan aéreo, den e miseria ku orkan Irma a kousa. Bou di u kondishon si: nan mester yud’é haña awa di bebe.
Outor Jean Mentens
Alita Singh ta periodista na e korant lokal The Daily Herald. E ta bin reportá yegada di Rei Willem-Alexander pa su korant. E ta konta kon un siman despues di e orkan ainda tin un situashon kaótiko ta reina; “Prome minister mester a yama su gabinete huntu via transmishon di e úniko stashon di radio ku tin den airu ainda, pasobra komunikashon telefóniko tin masha poko.”
No tin korant
E ta konta ku no por drùk korant pasobra no tin awa pa meskla e enk kuné. “Pero nos no por pensa riba distribushon tampoko, ke men ta edishon online so nos ta saka.”
Anne Marie ta buska su kaminda den kayanan di Philipsburg kaminda yen di kos kibrá ta haltu haltu bentá riba asfalt. Tin un hanchi di pasa di nèt nèt hanchura di un outo. Na un skina den Philipsburg ta parti awa di bebe. Tin hopi pleitamentu pushamentu i halamentu. “Tur hende ta yega na bùrt”, un hòmber riba un trùk ku tanki ta grita, i pa pone òrdu e ta sera e kranchi.
Cynthia Scott ta para wak loke ta pasando. E ta ku fakansi serka famia i e ker a bai Hulanda bèk 8 di sèptèmber. E no tabata sa ku hende ku un pasaporte hulandes i bibá na Hulanda por mèldu pa evakuashon. E tin miedu di bai aeropuerto: “MI no ke drumi ei den airu liber.”
Loke a sobra di e aeropuerto ku tabata asina bunita ta birando e úniko lugá kaminda poko poko ta surgi un struktura. Artíkulo di ayudo ta yega i ta surti nan pa parti. Marinir hulandes ta manehá e operashon ku un firmesa manera di heru.
Serka e úniko entrada i salida improvisá di e aeropuerto entretantu sentenar di pasahero pegá a bin sinta. Nan ta trata mas tantu ku nan por pa protehá nan mes kontra solo ku parasòl kolorido. Tin grupito britániko, hende di Repúblika Dominicana, merikanu pero e únikonan ku te awor tin un chèns di sali ta hende ku pasaporte hulandes òf franses.


text:
ORANJESTAD (AAN): Abogado mr. Arendsz Marchena di Jason Margarita, a reacciona riba e exigencia di Fiscal di 42 luna di prison, di cual 6 luna ta condicional cu un tempo di prueba di 2 aña.
E abogado ta haya cu tabatin un set-up di parti di e mama y ruman muher di e mucha A. contra Jason.
Ya caba den edicion di Diasabra, DIARIO a publica tratamento di e caso caminda Jason a bisa Hues cu el a enamora di e mucha pero no tabatin relacion sexual cun’e. Den e articulo aki, DIARIO ta publica e defensa cu mr. Arendsz Marchena a hiba.
- Arendsz Marchena a mustra Hues cu e mucha A. tabata bay den e gym di Jason, y Jason a percura pa A. bira un fitness instructor pa promove e gym.
MAMA A MENAZA DI LO KIBRA JASON: E abogado a bisa Hues cu na dado momento a surgi problema. E mama a drenta gym y grita A. pasobra A. tabata 5 minuut laat. Esaki a afecta e mucha A. E mama a menaza Jason di lo kibr’e.
- Arendsz Marchena a bisa Hues cu e ta haya cu tin duda den declaracion di e menor di edad. El a mustra cu Jason a bisa cu e tabatin un relacion amoroso pero door di presion di e mama y ruman muher grandi, A. a bay duna declaracion cu nan tabatin relacion sexual.
Na opinion di e abogado, nan a gaña cu A. y Jason lo tabatin relacion sexual den e auto di Jason y den camber di masashi den e gym. E abogado a remarca cu si mira e curpa grandi di Jason, ta imposibel cu e lo tabatin relacion den auto y den e camber di masashi.
E abogado a sigui bisa cu e mucha ta bisa cu no a usa condom. Pero den e auto di Jason y tampoco den e camber di masashi, no a haya ningun liquido cu ta mustra cu lo por tabatin relacion sexual. Esnan cu a bisa cu constant Jason tabata bay den e camber di masashi ora cu e mucha A. ta eynan, na opinion di abogado, esey ta pasobra den e camber di masashi tabatin e water cooler y machine di coffee.
MUCHA A GAÑA RIBA JASON: Na opinion di mr. Arendsz-Marchena, tin indicacionnan cu A. a bisa cu el a gaña riba Jason.
E abogado a bisa Hues cu tin testigo cu a bisa cu a scucha A. bisa cu el a gaña pasobra e tabatin miedo di su mama y ruman muher kendenan tabata maltrat’e. E mucha a bisa cu ta su abuelo y omo a abusa di dje.
SET-UP CONTRA JASON: E abogado a bisa Hues cu enberdad tabatin hopi combersacion riba Whatsapp entre Jason y A. Esaki ta algo cu Jason a admiti esaki y a splica cu e combersacionnan tabata relaciona cu cosnan cu mester pone riba Instagram y Facebook pa promociona e gym.
E abogado a bisa Hues cu facilmente ta cambia combersacionnan y manipula esaki. E ta referi aki cu ta e ruman muher di A. tabata manipula potretnan y combersacionnan y manda esakinan pa KZP. E potretnan y combersacionnan no ta procedente di e smartphone di A. y tampoco Jason. Na opinion di mr. Arendsz Marchena, tin indicacion cu tabatin palabracion entre personanan pa duna declaracion contra Jason.
El a menciona 3 testigo kendenan a declara exactamente mesun cos. Tin testigo a mustra cu e ruman muher di A. tabata cana den gym acerca personanan pa declara contra Jason. Pesey e abogado ta haya e declaracionnan aki no confiable. E ta haya cu mester declara Jason liber.
E abogado a bisa Hues cu e ta haya cu no tin suficiente prueba di sosten. Tur cos ta bin for di un fuente cu ta e mucha A. cu a conta na otro. E mucha mes a bisa cu el a bay acerca Jason y cu nan tabatin un plan pa ora e tin 18 aña lo bay dicidi kico lo bay pasa.
E abogado a bisa Hues cu ainda A. ta busca contacto cu Jason. E abogado a bisa Hues cu e ta haya cu Jason a worde castiga door di media door di persecusion politico. Awor e señora di Jason ta trahando apesar cu el a caba di opera wowo y mester sosega. E señora ta haciendo esaki pa mantene famia. Nan ta kedando cerca un omo pasobra a perde tur cos.
Hues a sera tratamento di e caso y a bisa cu 29 October 2021 lo tin sentencia.


text:
KRALENDIJK-Rainick Thode Fin di siman tras di lomba a sali ganadó apsoluto den e kompetensia di ponementu fever aya na tereno di APEM. Rainick ta yu di Mack Thode kende resientemente a bai sosegá den brasa di Señor. Un kompetensia kaminda 10 persona a kompetí kontra otro i un di nan tabata un konosido persona Jenny Martis di Korsou. Ta trata di un kompetensia kaminda mester a maneobrá entre diferente tayer i esun ku pasa e ruta mas rápido, ku ménos sekònde ta gana. Pa hasi esaki e koredó di motosaikel mester di hopi dominio pa e maneobrá su motosaikel. Rainick no ta un deskonosí, komo persona ku ta dominá motosaikel hopi bon. For di edat di mucha chikitu, su tata tabata siñ’é atendé ku motosaikel i for di mucha meskos ku su rumannan, e tin bon dominio pa motosaikel. Fanatikonan a biba kuné momentu di e kompetensia. Hendenan sa ku e tin bon dominio di motosaikel. No tabata fásil pa el a pasa pa final i gana, sinembargo por a mira ku e tabata maneobra ku bon dominio, e paseo mei mei di e tayernan pa final di e ruta.
Post Views:
14


text:
News
Momento historico pa deporte mundial
Momento berdaderamente historico pa e deporte mundial
Ayera diasabra a tuma lugar un encuentro entre presidente di IOC, Sr. Thomas Bach y lider di Noord Korea, Kim Jong Un cu a gradici IOC pa e sosten cu a duna y cu a hasi posibel nan participacion na e Winter Games di PyeongChang. E hecho historico aki a hasi cu e relacion entre e Sur y Noord Korea a bira mas positivo.
Noord Korea a bisa caba di lo participa na e proximo dos Weganan Olimpico (Tokyo 2020 y Beijing 2022). No tin duda cu un bes mas a keda demostra cu atrabes di Deporte por logra mucho mas di loke nos mes ta kere. Na banda di prestacion ocasionnan asina ta pone uno para keto y refleha un rato. Ambos potret a y ta bisa mil y un palabra!!!


text: Gobièrnu di Ulanda kada biaha a bisa ku a base di Statut e migrashon ta un responsabilidat propio di e paisnan mes. Kòrsou su gobièrnu ta kompletamente di akuerdo ku esei. Ku e petishon nobo nos ta pidi asistensia segun artikulo 36 di Statut, kaminda tin pará mku Ulanda, Aruba, Kòrsou i St.Maarten por yuda i asistí otro. Tur pais den Reino ta respetá Statut komo lei fundamental. P’esei nos ta spera un kontesta positivo for di Ulanda. Kiko e yudansa i asistensia ta bai kontené si ta bira tópiko di mas konsulta ku otro.